title: Direttiva 2008/31/KE tal-Parlament Ewropew u tal-Kunsill tal- 11 ta’ Marzu 2008 li temenda d-Direttiva 98/8/KE dwar it-tqegħid fis-suq ta’ prodotti bijoċidali, fir-rigward tas-setgħat ta’ implimentazzjoni konferiti lill-Kummissjoni

text:
               20.3.2008

               MT

               Il-Ġurnal Uffiċjali ta’ l-Unjoni Ewropea

               L 81/57

         DIRETTIVA 2008/31/KE TAL-PARLAMENT EWROPEW U TAL-KUNSILL
   tal-11 ta’ Marzu 2008
   li temenda d-Direttiva 98/8/KE dwar it-tqegħid fis-suq ta’ prodotti bijoċidali, fir-rigward tas-setgħat ta’ implimentazzjoni konferiti lill-Kummissjoni
   IL-PARLAMENT EWROPEW U L-KUNSILL ta’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikoli 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva 98/8/KE (3) tal-Parlament Ewropew u tal-Kunsill tipprovdi li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (4).

               (2)

               Id-Deċiżjoni 1999/468/KE ġiet emendata bid-Deċiżjoni 2006/512/KE li introduċiet il-proċedura regolatorja bi skrutinju għall-adozzjoni ta’ miżuri ta’ kamp ta’ applikazzjoni ġenerali u mfassla sabiex jemendaw elementi mhux essenzjali ta’ strument bażiku adottat skond il-proċedura msemmija fl-Artikolu 251 tat-Trattat, inter alia billi jħassru xi wħud minn dawk l-elementi jew billi jissupplimentaw l-istrument b’elementi mhux essenzjali ġodda.

               (3)

               Konformement mad-dikjarazzjoni tal-Parlament Ewropew, tal-Kunsill u tal-Kummissjoni dwar id-Deċiżjoni 2006/512/KE (5), sabiex il-proċedura regolatorja bi skrutinju tkun applikabbli għall-istrumenti adottati skond il-proċedura msemmija fl-Artikolu 251 tat-Trattat, li jkunu diġà fis-seħħ, dawk l-istrumenti għandhom jiġu aġġustati skond il-proċeduri applikabbli.

               (4)

               Il-Kummissjoni għandha tingħata s-setgħa sabiex tadotta kundizzjonijiet komuni dwar ir-riċerka u żvilupp, sabiex tadatta l-annessi u sabiex tadotta l-programm ta’ reviżjoni. Billi dawk il-miżuri għandhom ambitu ġenerali u huma mfassla sabiex jemendaw l-elementi mhux essenzjali tad-Direttiva 98/8/KE, inter alia billi jissupplimentawha b’elementi ġodda mhux essenzjali, huma għandhom jiġu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (5)

               Id-Direttiva 98/8/KE għandha għalhekk tiġi emendata kif meħtieġ.

               (6)

               Ladarba l-emendi lid-Direttiva 98/8/KE permezz ta’ din id-Direttiva huma ta’ natura teknika u jikkonċernaw biss il-proċedura ta’ kumitat, ma jinħtiġux traspożizzjoni fl-Istati Membri. Għaldaqstant, m’huwiex meħtieġ li jiġu stabbiliti dispożizzjonijiet għal dan il-għan,

         ADOTTAW DIN ID-DIRETTIVA:
   Artikolu 1
   Emendi
   Id-Direttiva 98/8/KE hija b’dan emendata kif ġej:

               (1)

               l-Artikolu 10(5) għandu jiġi emendat kif ġej:

                           (a)

                           it-tielet subparagrafu tal-punt (i) għandu jiġi sostitwit b’dan li ġej:
                           “Il-valutazzjoni għandha tiġi ċċirkolata skond l-Artikolu 11(2) għal deċiżjoni li għandha tiġi adottata mill-Kummissjoni skond il-proċedura stabbilita fl-Artikolu 27. Dik id-deċiżjoni, imfassla sabiex temenda elementi mhux essenzjali ta’ din id-Direttiva, għandha tiġi adottata skond il-proċedura regolatorja bi skrutinju msemmija fl-Artikolu 28(4).”;

                           (b)

                           il-punt (5) tal-punt (ii) għandu jiġi sostitwit b’dan li ġej:

                                       “5.

                                       id-dossiers kompleti tad-data ta’ l-evalwazzjoni li jservu jew li servew għar-reġistrazzjoni fl-Annessi I, IA jew IB għandhom jiġu mqiegħda għad-dispożizzjoni tal-Kumitat imsemmi fl-Artikolu 28(1).”;

               (2)

               l-Artikolu 11(4) għandu jiġi sostitwit b’dan li ġej:
               “4.   Mar-riċezzjoni ta’ l-evalwazzjoni, il-Kummissjoni għandha, skond l-Artikolu 27, tipprepara proposta mingħajr dewmien sabiex tittieħed deċiżjoni mhux aktar tard minn tnax-il xahar mir-riċezzjoni ta’ l-evalwazzjoni msemmija fil-paragrafu 2. Dik id-deċiżjoni, imfassla sabiex temenda elementi mhux essenzjali ta’ din id-Direttiva, għandha tiġi adottata skond il-proċedura regolatorja bi skrutinju msemmija fl-Artikolu 28(4).”;

               (3)

               l-Artikolu 16(2) għandu jiġi sostitwit b’dan li ġej:
               “2.   Wara l-adozzjoni ta’ din id-Direttiva, il-Kummissjoni għandha tibda programm ta’ ħidma ta’ għaxar snin għall-eżami sistematiku tas-sustanzi attivi kollha li diġà jkunu fis-suq fid-data msemmija fl-Artikolu 34(1) bħala sustanzi attivi ta’ prodott bijoċidali għal għanijiet oħra għajr dawk definiti fl-Artikoli 2(2)(ċ) u (d). Għandu jsir provvediment, permezz ta’ regolamenti, għat-twaqqif u għall-implimentazzjoni tal-programm inkluż l-istabbiliment tal-prijoritajiet għall-evalwazzjoni tas-sustanzi attivi differenti u ta’ skeda ta’ żmien. Dawk ir-regolamenti, imfasslin sabiex jemendaw elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 28(4). Mhux aktar tard minn sentejn qabel it-tlestija tal-programm ta’ ħidma, il-Kummissjoni għandha tippreżenta lill-Parlament Ewropew u l-Kunsill rapport dwar il-progress miksub permezz tal-programm.
               Matul dak il-perijodu ta’ għaxar snin u mid-data msemmija fl-Artikolu 34(1), jista jiġi deċiż li sustanza attiva għandha tiġi inkluża fl-Annessi I, IA jew IB u taħt liema kundizzjonijiet, jew, f’każi fejn il-kundizzjonijiet ta’ l-Artikolu 10 ma jkunux sodisfatti jew l-informazzjoni u d-data mitluba ma jkunux ġew preżentati fiż-żmien stipulat, li tali sustanza attiva ma tiġix inkluża fl-Annessi I, IA jew IB. Miżuri bħal dawn, imfassla sabiex jemendaw elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 28(4).”;

               (4)

               l-Artikolu 17(5) għandu jiġi sostitwit b’dan li ġej:
               “5.   Għandhom jiġu adottati kundizzjonijiet komuni għall-applikazzjoni ta’ dan l-Artikolu, b’mod partikolari l-kwantitajiet massimi ta’ sustanzi attivi jew prodotti bijoċidali tagħhom ikun hemm ċans ta’ rilaxx waqt esperimenti u d-data minima li trid tiġi preżentata sabiex tippermetti evalwazzjoni skond il-paragrafu 2. Dawn il-miżuri, imfassla sabiex jemendaw elementi mhux essenzjali ta’ din id-Direttiva billi jissupplimentawha, għandhom jiġi adottati skond il-proċedura regolatorja bi skrutinju msemmija fl-Artikolu 28(4).”;

               (5)

               l-Artikolu 27(2) għandu jiġi sostitwit b’dan li ġej:
               “2.   Fit-tmiem tal-perijodu maħsub għall-kummenti, il-Kummissjoni għandha tipprepara abbozz għal deċiżjoni skond il-proċedura rilevanti msemmija fl-Artikolu 28(2) jew (4) fuq il-bażi ta’ l-elementi kollha li ġejjin:

                           (a)

                           id-dokumenti riċevuti mill-Istat Membru li jevalwa d-dossiers;

                           (b)

                           kwalunkwe parir miksub minn kumitati xjentifiċi konsultattivi;

                           (ċ)

                           kummenti rċevuti minn Stati Membri oħra u l-applikanti; u

                           (d)

                           kull informazzjoni oħra rilevanti.”;

               (6)

               l-Artikolu 28 għandu jiġi emendat kif ġej:

                           (a)

                           il-paragrafu 1 għandu jiġi sostitwit b’dan li ġej:
                           “1.   Il-Kummissjoni għandha tiġi assisstita minn Kumitat Permanenti dwar il-Prodotti Bijoċidali.”;

                           (b)

                           il-paragrafu 2 għandu jiġi sostitwit b’dan li ġej:
                           “2.   Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE, b’kont meħud tad-dispożizzjonijiet ta’ l-Artikolu 8 tagħha.
                           Il-perijodu stipulat fl-Artikolu 4(3) tad-Deċiżjoni 1999/468/KE għandu jkun ta’ tliet xhur.”;

                           (ċ)

                           il-paragrafu 3 għandu jiġi sostitwit b’dan li ġej:
                           “3.   Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, b’kont meħud tad-diżpożizzjonijiet ta’ l-Artikolu 8 tagħha.
                           Il-perijodu stipulat fl-Artikolu 5(6) tad-Deċiżjoni 1999/468/KE għandu jkun ta’ tliet xhur.”;

                           (d)

                           Il-paragrafu li ġej għandu jiżdied:
                           “4.   Fejn issir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, b’kont meħud tad-dispożizzjonijiet ta’ l-Artikolu 8 tagħha.”;

               (7)

               l-Artikolu 29 għandu jiġi sostitwit b’dan li ġej:
               “Artikolu 29
               Adattament għall-progress tekniku
               Għandhom jiġu adottati il-miżuri meħtieġa sabiex l-Annessi IIA, IIB, IIIA, IIIB, IVA jew IVB jew id-deskrizzjonijiet tat-tipi ta’ prodotti fl-Anness V jiġu adattati għall-progress tekniku jew sabiex jiġu speċifikati rekwiżiti ta’ data għal kull wieħed minn dawn it-tipi ta’ prodotti. Dawn il-miżuri, imfassla sabiex jemendaw elementi mhux essenzjali ta’ din id-Direttiva inter alia billi jissupplimentawha, għandhom jiġi adottati skond il-proċedura regolatorja bi skrutinju msemmija fl-Artikolu 28(4).”.

         Artikolu 2
   Dħul fis-seħħ
   Din id-Direttiva għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 3
   Destinatarji
   Din id-Direttiva hija indirizzata lill-Istati Membri.

      Magħmula fi Strasburgu, 11 ta’ Marzu 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J. LENARČIČ

      (1)  ĠU C 161, 13.7.2007, p. 45.

      (2)  L-Opinjoni tal-Parlament Ewropew ta’ l-14 ta’ Novembru 2007 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tat-3 ta’ Marzu 2008.

      (3)  ĠU L 123, 24.4.1998, p. 1. Id-Direttiva kif emendata l-aħħar bid-Direttiva tal-Kummissjoni 2008/16/KE (ĠU L 42, 16.2.2008, p. 48).

      (4)  ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (5)  ĠU C 255, 21.10.2006, p. 1.


title: Id-Direttiva tal-Kummissjoni 2002/1/KE tas-7 ta’ Jannar 2002 li temenda d-Direttiva 94/39/KE f’dak li għandu x’jaqsam ma l-għalf ta’ l-annimali għas-sosteniment ta’ l-iffunzjonar tal-fwied fil-każ ta’ insuffiċjenza kronika tal-fwiedTest b’rilevanza ŻEE

text:
Avviż Legali Importanti

|

32002L0001

Official Journal L 005 , 09/01/2002 P. 0008 - 0009

		Id-Direttiva tal-Kummissjoni 2002/1/KEtas-7 ta’ Jannar 2002li temenda d-Direttiva 94/39/KE f’dak li għandu x’jaqsam ma l-għalf ta’ l-annimali għas-sosteniment ta’ l-iffunzjonar tal-fwied fil-każ ta’ insuffiċjenza kronika tal-fwied(Test b’rilevanza ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat id-Direttiva tal-Kunsill 93/74/KEE tat-13 ta’ Settembru 1993 dwar l-għalf maħsub għal skopijiet nutrittivi partikolari [1], kif emendata l-aħħar bid-Direttiva 1999/29/KE [2], u b’mod partikolari l-Artikolu 6(c) ta’ l-istess Direttiva,Billi:(1) Permezz tad-Direttiva 94/39/KE [3], kif emendata bid-Direttiva 95/9/KE [4], il-Kummissjoni adottat lista ta’ l-użi maħsuba ta’ l-għalf ta’ l-annimali għal skopijiet ta’ nutrizzjoni partikolari.(2) Iżjed riċerka xjentifika wriet li m’hemmx in-neċessità li jitbaxxa jew jiġi mmoderat il-livell tax-xaħam fl’għalf maħsub biex isostni il-funzjoni tal-fwied fl-insuffiċjenza kronika tal-fwied għall-qtates u il-klieb. Minkejja dan wriet ukoll li jkun ta’ benefiċċju jekk jiġi indikat fuq it-tikketta il-bżonn li jkun hemm l-ilma disponibbli f’kull ħin għall-annimali mitmugħa b’dan l-għalf.(3) Id-Direttiva 94/39/KE għandha għalekk tiġi addattata skond dan.(4) Il-miżuri pprovduti f’din id-Direttiva huma konformi ma l-opinjoni tal-Kumitat Permanenti għall-Għalf,ADOTTAT DAN IR-REGOLAMENT:L-Artikolu 1L-Anness tad-Direttiva 94/39/KE qed jiġi emendat skond l-Anness ta’ din id-Direttiva.L-Artikolu 2L-Istati Membri ser idaħħlu fis-seħħ il-liġijiet, ir-regolamenti u id-dispożizzjonijiet amministrattivi meħtieġa sabiex iħarsu din id-Direttiva sa mhux iżjed tard mill-20 Novembru 2002. Għandhom jgħarrfu bihom lill-Kummissjoni fil-pront.Meta l-Istati Membri jadottaw dawn id-dispożizzjonijiet, għandha tkun tinstab fihom riferenza għal din id-Direttiva jew jiġu akkumpanjati b’din ir-riferenza fl-okkażjoni tal-pubblikazzjoni uffiċjali tagħhom. l-istati membri għandhom jistabbilixxu kif trid issir din ir-riferenza.L-Artikolu 3Din id-Direttiva għandha tidħol fis-seħħ fl-għoxrin jum wara li tkun ġiet ippubblikata fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva qiegħeda tiġi indirizzata lill-Istati Membri.Magħmula fi Brussel, fis-7 ta’ Jannar 2002.Għall-KummissjoniDavid ByrneMembru tal-Kummissjoni[1] ĠU L 237, tat-22.9.1993, p. 23[2] ĠU L 115, ta’ l-4.5.1999, p. 32.[3] ĠU L 207, ta’ l-10.8.1994, p. 20.[4] ĠU L 91, tat-22.4.1995, p. 35.--------------------------------------------------L-ANNESSFil-parti B ta’ l-Anness tad-Direttiva 94/39/KE, it-test ta’ l-iskop partikolari nuttrittiv"Sosteniment tal-funzjoni tal-fwied fil-każ ta’ insuffiċjenza kronika tal-fwied"li jirrigwarda l-klieb u il-qtates qed jiġi mibdul b’dan li ġej:"Skop nutrittiv partikolari | karatteristiċi nutrittivi essenzali | Speċi jew kategoriji ta' annimali | Dikjarazzjonijiet tat-tikkettjar | Tul ta' żmien irrikmandat għall-użu | Dispożizzjonijiet oħrajn |1 | 2 | 3 | 4 | 5 | 6 |'Sosteniment tal-funzjoni tal-fwied fil-każ ta' l-insuffiċjenza kronika tal-fwied | Proteini ta' kwalità għolja, livell moderat ta' proteina, livell għoli ta' aċidi grassi essenzali u livell għoli ta' karboidrati diġeribbli sew | Klieb | sors(i) tal-proteiniKontenut ta' aċidu grass essenzaliKarboidrati ta'diġeribilità għolja inkulż it-trattament tagħhom jekk xieraqSodjuTotal ram | Inizjalment sa 6 xhur | Indika fuq il-pakket, il-kontenitur jew it-tikketta: "Hu rrikmandat (check) li l-opinjoni tal-veterinarju tiġi meħuda qabel l-użu jew qabel ma jiġi estiż il-perjodu ta' l-użu" Indika fl-istruzzjonijiet għall-użu: "L-ilma għandu jkun disponibbli f'kull ħin" |Proteina ta' kwalità għolja, livell moderat ta' proteina u livell għoli ta' aċidi grassi essenzali | Qtates | sors ta' proteinaKontenut ta' aċidu grass essenzaliSodjuTotal ram | Inizjalment sa 6 xhur | Indika fil-pakket, fil-kontenitur jew fit-tikketta: "Hu rrikmandat (check) li tiġi mitluba l-opinjoni tal-veterinarju qabel l-użujew qabel ma jiġi estiż il-perjodu ta' l-użu" Indika fl-istruzzjonijiet għall-użu: "L-ilma għandu jkun disponibbli f'kull ħin"" |--------------------------------------------------


title: Id-Direttiva tal-Kummissjoni tas-17 ta’ Lulju 1989 li tadatta għall-progress tekniku d-Direttivi tal-Kunsill 70/157/KEE, 70/220/KEE, 72/245/KEE, 72/306/KEE, 80/1268/KEE u 80/1269/KEE rigward il-vetturi bil-mutur

text:
Avviż Legali Importanti

|

31989L0491

Official Journal L 238 , 15/08/1989 P. 0043 - 0049 Finnish special edition: Chapter 15 Volume 9 P. 0090  Swedish special edition: Chapter 15 Volume 9 P. 0090

		Id-Direttiva tal-Kummissjonitas-17 ta’ Lulju 1989li tadatta għall-progress tekniku d-Direttivi tal-Kunsill 70/157/KEE, 70/220/KEE, 72/245/KEE, 72/306/KEE, 80/1268/KEE u 80/1269/KEE rigward il-vetturi bil-mutur(89/491/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 70/157/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirrigwardjaw il-livell permissibbli tal-ħoss u tas-sistema ta’ l-exhaust tal-vetturi bil-mutur [1], kif l-aħħar emendata bid-Direttiva 87/354/KEE [2], u partikularment Artikolu 3 tagħha,Wara li kkunsidrat id-Direttiva tal-Kunsill 70/220/KEE ta’ l-20 ta’ Marzu 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ miżuri li għandhom jittieħdu kontra t-tniġġis ta’ l-arja b’emissjonijiet minn vetturi bil-mutur [3], kif l-aħħar emendata bid-Direttiva 88/436/KEE [4], u b’mod partikulari Artikolu 5 tagħha,Wara li kkunsidrat id-Direttiva tal-Kunsill 72/245/KEE ta l-20 ta’ Ġunju 1972 dwar l-approssimazzjoni tal-liġijiet ta’ l-Istati Membri li għandhom x’jaqsmu mas-soppressjoni ta’ l-interferenza mir-radju prodotta minn magni ta’ vetturi bil-mutur li jistartjaw bl-ispark [5], u b’mod partikulari Artikolu 4 tagħha,Wara li kkunsidrat id-Direttiva tal-Kunsill 72/306/KEE tat-2 ta’ Awissu 1972 rigward l-approssimazzjoni tal-liġijiet ta’ l-Istati Membri li jirrigwardjaw il-miżuri li għandhom jittieħdu kontra l-emissjonijiet ta’ sustanzi li jniġġsu mill-magni tad-diesel użati fil-vetturi [6], u b’mod partikulari Artikolu 4 tagħha,Wara li kkunsidrat id-Direttiva tal-Kunsill 80/1268/KEE tal-16 ta’ Diċembru 1980 rigward l-approssimazzjoni tal-liġijiet ta’ l-Istati Membri li jikkonċernaw il-konsum ta’ karburanti minn vetturi bil-mutur [7], u b’mod partikulari Artikolu 3 tagħha,Wara li kkunsidrat id-Direttiva tal-Kunsill 80/1269/KEE tas-16 ta’ Diċembru 1980 rigward l-approssimazzjoni tal-liġijiet tal-Istati Membri li jikkonċernaw il-qawwa tal-magna ta’ vetturi bil-mutur [8], kif l-aħħar emendata bid-Direttiva 88/195/KEE [9], u b’mod partikulari Artikolu 3 tagħha,Billi d-Direttiva tal-Kunsill 88/76/KEE [10], li emendat id-Direttiva 70/220/KEE, tintroduċi kriterji dwar l-użu tal-petrol mingħajr ċomb; billi l-adattament tal-magni eżistenti għal dan it-tip ta’ petrol jitlob f’ħafna każijiet modifikazzjonijiet tekniċi li huma relevanti għal konformità mad-Direttivi msemmija hawn fuq; billi jidher illi huwa xieraq li jkun iffaċilitat l-immaniġġjar amministrattiv ta’ l-emendi li jirriżultaw tal-approvazzjoni tat-tip tal-vetturi konċernati fl-interess taż-żieda b’pass mgħaġġel ta’ l-użu tal-petrol mingħajr ċomb; billi jidher bżonnjuż ukoll li jiġu magħmulin aktar preċiżi l-ispeċifikazzjonijiet tad-Direttiva 88/76/KEE, li tipprevjeni vetturi milli jkollhom tagħmir li jikkontrolla l-emissjonijiet li jista’ jiġi affettwat b’mod ħażin minn petrol biċ-ċomb, li jingħataw dan it-tip ta’ petrol; billi jidher ugwalment xieraq li jkun introdott il-karburanti ta’ referenza ġdid għall-magni diesel speċifikat f’din id-Direttiva fid-Direttiva 72/306/KEE li tikkonċerna l-emissjonijiet ta’ dħaħen minn magni bħal dawn; billi jidher li jkun aħjar li f’din l-okkażjoni jiġu allinjati d-dispożizzjonijiet tekniċi tad-Direttiva 80/1269/KEE rigward il-qawwa tal-magna ma’ dawk tar-Regolament korrispondenti tal-Kummissjoni Ekonomika Ewropea;Billi huwa mixtieq li jiġu introdotti kemm jista’ jkun malajr l-emendi li jinsabu fid-Direttiva preżenti fil-liġijiet nazzjonali kkonċernati, peress li dawn huma meħtieġa b’mod partikulari matul il-perjodu trqnsitorju; billi vetturi maħluqa għall-użu tal-petrol biċ-ċomb u vetturi li jeħtieġu petrol mingħajr ċomb sejrin ikun jeżistu fl-istess żmien;Billi d-dispożizzjonijiet ta’ din id-Direttiva huma b’konformità ma’ l-opinjoni tal-Kumitat għall-Adattament għall-Progress Tekniku tad-Direttivi dwar il-Vetturi bil-Mutur,ADOTTAT DIN ID-DIRETTIVA:Artikolu 1Id-Direttivi msemmija hawn taħt huma b’dan emendati b’konformità ma’ l-Annessi ta’ din id-Direttiva:- Id-Direttiva 70/157/KEE hija emendata b’konformità ma’ Anness I,- Id-Direttiva 70/220/KEE hija emendata b’konformità ma’ Anness II,- Id-Direttiva 72/245/KEE hija emendata b’konformità ma’ Anness III,- Id-Direttiva 72/306/KEE hija emendata b’konformità ma’ Anness IV,- Id-Direttiva 80/1268/KEE hija emendata b’konformità ma’ Anness V,- Id-Direttiva 80/1269/KEE hija emendata b’konformità ma’ Anness VI.Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard mill-1 ta’ Jannar 1990. Huma għandhom jinfurmaw minnufih lill-Kummissjoni dwar dan.Artikolu 3Din id-Direttiva hija indirizzata lill-Istati Membri.Magħmula fi Brussel, fis-17 ta’ Lulju 1989.Għall-KummissjoniMartin bangemannViċi-President[1] ĠU L 42, tat-23.2.1970, p. 16.[2] ĠU L 192, tal-11.7.1987, p. 43.[3] ĠU L 76, tas-6.4.1970, p. 1.[4] ĠU L 214, tas-6.8.1988, p. 1.[5] ĠU L 152, tas-6.7.1972, p. 15.[6] ĠU L 190, ta’ l-20.8.1972, p. 1.[7] ĠU L 375, tal-31.12.1980, p. 36.[8] ĠU L 375, tal-31.12.1980, p. 46.[9] ĠU L 92, tad-9.4.1988, p. 50.[10] ĠU L 36, tad-9.2.1988, p. 1.--------------------------------------------------ANNESS IEMENDI GĦALL-ANNESS I TAD-DIRETTIVA 70/157/KEE6 għandu jiżdied kif ġej:"6. ESTENSJONI TA’ L-APPROVAZZJONI TAT-TIP KEE6.1. Tipi ta’ vetturi mmodifikati biex jaħdmu bil-petrol mingħajr ċomb6.1.1. L-approvazzjoni għal tip ta’ vettura mmodifikata u/jew aġġustata biss għall-iskop li tkun kapaċi taħdem permezz ta’ petrol mingħajr ċomb, kif speċifikat fid-Direttiva 85/210/KEE, għandha tkun estiża meta l-fabbrikant jiċċertifika, soġġett għall-awtorità li tagħti l-approvazzjoni tat-tip, li l-livell tal-ħoss għal vettura mmodifikata ma jkunx jeċċedi l-valuri ta’ limitu speċifikati fi 5.2.2.1.6.2. Tipi ta’ vetturi mmodifikati għal kull skop ieħor6.2.1. L-approvazzjoni ta’ tip ta’ vettura tista’ tkun estiża għal tipi ta’ vetturi li jvarjaw fir-rigward tal-karatteristiċi elenkati f’Anness III, jekk l-awtorità li tagħti l-approvazzjoni tat-tip tikkunsidra li l-modifikazzjonijiet li jkunu saru aktarx li ma jkollhomx effett sostanzjalment kuntrarju fuq il-livell tal-ħoss tal-vettura."--------------------------------------------------ANNESS IIEMENDI GĦALL-ANNESS I TAD-DIRETTIVA 70/220/KEE1. "2.2. "Massa tar-referenza" tfisser il-massa tal-vettura meta tkun f’kundizzjoni ta’ sewqan mingħajr il-massa uniformi tas-sewwieq ta’ 75 kg, u miżjuda b’massa uniformi ta’ 100 kg."2. "3.2.4. fil-każ ta’ vetturi mgħammra b’magni b’positiveignition, għandu jkun hemm dikjarazzjoni dwar jekk ikunx japplika il-5.1.2.1. (il-ftuħ ristrett) jew 5.1.2.2. (l-immarkar), u fil-każ ta’ l-aħħar, deskrizzjoni ta’ l-immarkar."3. "5.1.2.1. mingħajr preġudizzju għal 5.1.2.2., il-ftuħ tad-dħul tat-tank tal-karburanti għandu jkun imfassal b’tali mod li jipprevjeni milli dan ikun mimli miż-żennuna ta’ pajp ta’ pompa tal-petrol li jkollu diametru estern ta 23,6 mm jew akbar.5.1.2.2. 5.1.2.1. ma japplikax għal vettura li dwarha jkunu ġew sodisfatti ż-żewġ kondizzjonijiet li ġejjien, jiġifieri5.1.2.2.1. li l-vettura tkun iddisinjata u mibnija b’tali mod li l-ebda tagħmir iddisnjat biex jikkontrolla l-emissjonijiet ta’ materjali ta’ tniġġis f’forma ta’ gassijiet ma jiġi affettwat b’mod negattiv minn petrol biċ-ċomb, u5.1.2.2.2. li tkun immarkata b’mod li jidher, li jinqara u li ma jitħassarx bis-simbolu għal petrol mingħajr ċomb (4.26) kif speċifikat mill-ISO 2757-1985 [1], f’post immedjatament viżibli għal peruna li timla t-tank tal-karburanti. Sinjali addizzjonali għandhom ikunu permissibbli."[1] Riprodotta bħala Figura 22 ta’ l-Anness II tad-Direttiva 78/316/KEE.--------------------------------------------------ANNESS IIIEMENDI GĦALL-ANNESS I TAD-DIRETTIVA 72/245/KEE8 jiżdied kif ġej:"8. ESTENSJONI TA’ L-APPROVAZZJONI TAT-TIP TAL-KEE8.1. Tipi ta’ vetturi immodifikati biex jaħdmu bil-petrol mingħajr ċomb8.1.1. L-approvazzjoni ta’ tip ta’ vettura mmodifikata u/jew aġġustata biss għall-iskop li tkun tista taħdem permezz ta’ petrol mingħajr ċomb, kif speċifikat fid-Direttiva 85/210/KEE, għandha tkun estiża meta l-fabbrikant jiċċertifika li s-soppressjoni ta’ l-interferenza mir-radju għal vetturi immodifikati jibqa’ fil-limiti tal-konformità tal-produzzjoni, kif speċifikata f’ 9 ta’ dan l-Anness.8.2. Tipi ta’ vetturi mmodifikati għal kull skop ieħor8.2.1. L-approvazzjoni ta’ tip ta’ vettura tista’ tiġi estiża għal tipi ta’ vetturi li huma differenti fir-rigward tal-karatteristiċi elenkati fi 2.2 ta’ dan l-Anness, jekk l-awtorità li tagħti l-approvazzjoni tat-tip tikkunsidra li l-modifiki li jkunu saru ma jkollhomx effett sostanzjalment kuntrarju fuq it-trażżin tal-interferenza tar-radju tal-vettura."--------------------------------------------------ANNESS IVEMENDI GĦALL-ANNESS V TAD-DIRETTIVA 72/306/KEEAnness V huwa sostitwit b’dan li ġej:"‘KARATTERISTIĊI TEKNIĊI GĦAL KARBURANTI TA’ REFERENZA PRESKRITTI GĦAL TESTIJIET TA’ APPROVAZZJONI U BIEX TKUN IVVERIFIKATA L-KONFORMITÀ TAL-PRODUZZJONIKarburanti ta’ referenza CEC RF-03-A-84 [1] [3] [7]| Limiti u unitajiet | Metodu ASTM |Numru Cetan [4] | | min 49 | D 613 || mass 53 |Densità 15 °C (Kg/1) | | min 0,835 | D 1298 || mass 0,845 |Distillazzjoni [2] | 50 % | 90 % | min 245 °C |D 86 | min 320 °C || mass 340 °C |FBP | | mass 370 °C |Flash point: | | min 55 °C | D 93 |CFPP | | min – | EN 116 (CEN) || mass - 5 °C |Viskożità 40 °C | | min 2,5 mm2/S | D 445 || mass 3,5 mm2/S |Kontenut ta’ kubrit | | min (għandu jkun irrappurtat) | D 1266/D 2622 D 2785 || mass 0,3 % massa |Erożjoni tar-ram | | mass 1 | D 130 |Residwu ta’ Conradsoncarbon (10 % GRD) | | mass 0,2 % massa | D 189 |Kontenut ta’ l-irmied | | mass 0,01 % massa | D 482 |Kontenut ta’ l-ilma | | mass 0,05 % massa | D 95/D 1744 |Numru ta’ newtralizzazzjoni (aċidu qawwi) | | mass 0,2 mg KPH/g |Stabbilità ta’ l-ossidazzjoni [6] mass 2,5 mg/100 m | | D 2274 | Addittivi [5] |Proporzjon ta’ l-idroġenu tal-karbonju | | (għandu jkun irrappurtat) |[1] "Metodi ISO ekwivalenti għandhom ikunu adottati meta l-karatteristiċi kollha elenkati hawn fuq ikunu ġew ippubblikati.[2] "Il-figuri kkwotati juru l-kwantitajiet evaporati (persentaġġ irkuprat + persentaġġ mitluf).[3] "Il-valuri kkwotati fl-ispeċifikazzjoni huma ‘valuri vera’. Fid-determinazzjoni tal-valuri ta’ limitu tagħhom, it-termini ta’ ASTM D 3244 ‘li tiddiffenixxi l-bażi għal kwistjonijiet dwar il-kwalità ta’ prodotti petroliferi’ ġew applikati u fl-iffissar tal-valur massimu, differenza minima ta’ 2R fuq iż-żero ġiet ikkunsidrata; fl-iffissar ta’ valur massimu u minimu, id-differenza minima hija 4R (R = reproduċċibbilità)."Minkejja din il-miżura, li hija meħtieġa hħal raġunijiet ta’ statistika, il-fabbrikant tal-karburanti għandu xorta waħda jimmira biex jikseb il-valur żero, billi l-valur massimu stipulat huwa 2R, u fil-valur medju fil-każ ta’ kwotazzjonijiet ta’ limiti massimi u minimi. Jekk ikun hemm bżonn li tiġi ċċarata il-kwistjoni dwar jekk il-karburant jissodisfax il-kriterji ta’ l-ispeċifikazzjoni, it-termini ta’ ASTM D 3244 għandhom jiġu applikati.[4] "Il-medda għal cetane mhix b’konformità mal-ħtiġa tal-medda minima ta’ 4R. B’dana kollu, fil-każi ta’ argument bejn min jissupllixxi l-karburanti u l-utent tal-karburanti, it-termini ta’ ASMT D 3244 jistgħu jintużaw biex isolvu kwistjonijiet bħal dawn, basta li l-miżuri rreplikati, li jkunu f’numru suffiċjenti biex tinkiseb il-preċiżjoni meħtieġa, jkunu magħmula fi preferenza għal determinazzjonijiet singoli.[5] "Dan il-karburant għandu jkun ibbażat biss fuq komponenti ta’ distillat ta’ "straight run" u "cracked hydrocarbon"; il-proċess ta’ "desulphurisation" huwa permissibli. M’għandu jkun fih ebda additivi metalliċi jew additivi biex itejbu s- cetane.[6] "Anki jekk l-istabbilità tal-ossidazzjoni tkun ikkontrollata, x’aktarx li l-ħajja utili tkun limitata. Għandu jinkiseb parir mingħand il-fornitur dwar il-kundizzjonijiet tal-ħażna u ta’ kemm idum tajjeb.[7] "il-proporzjon bil-massa tal-kubrit (%/100),"--------------------------------------------------ANNESS VEMENDI GĦALL-ANNESS I TAD-DIRETTIVA 80/1268/KEE1. 3.1.1 huwa emendat kif ġej:Titħassar "kif l-aħħar emendata bid-Direttiva 78/665/KEE"2. "7. ESTENSJONI TA’ L-APPROVAZZJONI TAT-TIP TAL-KEE7.1. Tipi ta’ vetturi immodifikati biex jaħdmu bil-petrol mingħajr ċomb7.1.1. Bil-kundizzjoni li l-awtorità li tagħti l-approvazzjoni tat-tip tagħti l-kunsens tagħha, l-approvazzjoni ta’ tip ta’ vettura mmodifikata u/jew aġġustata biss għall-iskop li din tkun tista’ taħdem permezz tal-petrol mingħajr ċomb, kif speċifikat fid-Direttiva 85/210/KEE, għandha tkun estiża permezz tal-kondizzjonijiet alternattivi li ġejjin:7.1.1.1. Il-fabbrikant għandu jiċċertifika li l-konsum tal-karburanti għal kull kundizzjoni ta’ test ma jkunx jeċċedi aktar minn 5 % tal-figura miksuba minn vettura li t-tip tagħha huwa approvat fl-istat oriġinali tagħha u mingħajr l-ebda tibdil. F’dan il-każ l-estensjoni għandha tikkonferma l-figuri ta’ l-approvazzjoni tat-tip oriġinali, jew7.1.1.2. Il-fabbrikant għandu jiddikjara reviżjoni tal-figura tal-konsum tal-karburant għal kull wieħed mit-tliet kondizzjonijiet tat-test li jeċċedu b’aktar minn 5 % il-figura miksuba minn vettura li t-tip tagħha huwa approvat fl-istat oriġinali tagħha u mingħajr l-ebda tibdil. F’dan il-każ l-estensjoni għandha tispeċifika l-figuri l-ġodda li jkunu ġew iddikjarati bħala applikabbli għat-tip ta’ vettura modifikata.7.2. Tipi ta’ vetturi mmodifikati għal kull skop ieħor7.2.1. L-approvazzjoni ta’ tip ta’ vettura tista’ tiġi estiża għal tipi ta’ vetturi li jvarjaw fil-karatteristiċi elenkati f’Anness II, jekk l-awtorità li tagħti l-approvazzjoni tat-tip tikkunsidra li l-modifiki li jkunu saru x’aktarx ma jkollhomx effett sostanzjalment kuntrarju fuq il-konsum tal-karburant tal-vettura."--------------------------------------------------ANNESS VIEMENDI GĦALL-ANNESS I TAD-DIRETTIVA 88/1269/KEE1. "8. ESTENSJONI TA’ L-APPROVAZZJONI TAT-TIP TAL-KEE8.1. Tipi ta’ vetturi mmodifikati biex jaħdmu bil-petrol mingħajr ċomb8.1.1. Bil-kundizzjoni li l-awtorità li tagħti l-approvazzjoni tat-tip tagħti l-kunsens tagħha, l-approvazzjoni ta’ tip ta’ vettura mmodifikata u/jew aġġustata biss għall-iskop li din tkun tista’ taħdem permezz tal-petrol mingħajr ċomb, kif speċifikat fid-Direttiva 85/210/KEE, għandha tkun estiża permezz tal-kondizzjonijiet alternattivi li ġejjien:8.1.1.1. Il-fabbrikant għandu jiċċertifika li l-qawwa tal-magna tal-vettura mmodifikata għandha tibqa’ fil-limiti tal--konformità tal-produzzjoni, kif speċifikat fil-punt 9.2, l-istess kif miksub mill-vettura li t-tip tagħha huwa approvat fl-istat oriġinali tagħha u mingħajr l-ebda tibdil. F’dan il-każ l-estensjoni għandha tikkonferma il-qawwa ta’ l-approvazzjoni tat-tip oriġinali, jew8.1.1.2. Il-fabbrikant għandu jiddikjara reviżjoni tal-figura tal-qawwa tal-magna li tkun anqas minn dik miksuba mill-vettura li t-tip tagħha huwa approvat fl-istat oriġinali tagħha u mingħajr l-ebda tibdil. F’dan il-każ l-estensjoni għandha tispeċifika l-figuri ġodda li jkunu ġew iddikjarati bħala applikabbli għat-tip ta’ vettura modifikata.8.2. Tipi ta’ vetturi mmodifikati għal kull skop ieħorKull modifika oħra fil-magna, f’dak li huma konċernati l-karatteristiċi elenkati fl-Appendiċi 1 u f’Appendiċi 2 ta’ dan l-Anness, għandhom ikunu rappurtati lill-awtorità kompetenti. L-awtorità mbagħad tista’ jew:8.2.1. tikkunsidra li l-modifiki li jkunu saru x’aktarx ma jkollhomx effett sostanzjali fuq il-qawwa tal-magna, jew8.2.2. titlob determinazzjoni oħra tal-qawwa tal-magna billi jitwettqu dawk it-testijiet meqjusa meħtieġa."2. "9. TOLLERANZI BIEX TITKEJJEL IL-QAWWA NETTA9.1. Il-qawwa netta indikata mill-fabbrikant għat-tip ta’ magna għandha tkun aċċettata jekk ma tkunx tvarja b’aktar minn ± 2 % għall-qawwa massima u b’aktar minn ± 4 %, fil-punti l-oħrajn tal-kejl li jkun hemm fuq il-kurva b’tolleranza ta’ ± 1,5 % għall-veloċità tal-magna, mill-valuri mkejla mis-servizz tekniku fuq il-magna sottomessa għat-test.9.2 Matul it-testijiet biex tkun ivverifikata l-konformità tal-produzzjoni, il-qawwa għandha titkejjel f’żewġ veloċitajiet tal-magna S1 u S2, li jikkorrispondu rispettivament għall-punti tal-kejl tal-qawwa massima u t-torque massimu kif aċċettati għall-approvazzjoni tat-tip. F’dawn iż-żewġ veloċitajiet tal-magna, li huma suġġetti għal tolleranza ta’ + 5 %, il-qawwa netta mkejla f’minn ta’ lanqas punt wieħed fil-meded S1 ± 5 % u S2 ± 5 %, m’għandhiex tvarja b’aktar minn ± 5 % mill-figura approvata".--------------------------------------------------


title: 2006/107/KE: Direttiva tal-Kunsill 2006/107/KE ta' l- 20 ta’ Novembru 2006 li tadatta d-Direttiva 89/108/KEE fir-rigward ta' oġġetti ta' l-ikel iffriżati għall-konsum mill-bniedem u d-Direttiva 2000/13/KE tal- Parlament Ewropew u tal-Kunsill fir-rigward tat- tikkettar, il-preżentazzjoni u r-reklamar ta' oġġetti ta' l-ikel, minħabba l-adeżjoni tal- Bulgarija u r-Rumanija

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               926

         DIRETTIVA TAL-KUNSILL 2006/107/KE
   ta' l-20 ta’ Novembru 2006
   li tadatta d-Direttiva 89/108/KEE fir-rigward ta' oġġetti ta' l-ikel iffriżati għall-konsum mill-bniedem u d-Direttiva 2000/13/KE tal- Parlament Ewropew u tal-Kunsill fir-rigward tat- tikkettar, il-preżentazzjoni u r-reklamar ta' oġġetti ta' l-ikel, minħabba l-adeżjoni tal- Bulgarija u r-Rumanija
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra t-Trattat ta' Adeżjoni tal-Bulgarija u r-Rumanija (1), u partikolarment l-Artikolu 4(3) tiegħu,
   Wara li kkunsidra l-Att ta' Adeżjoni tal-Bulgarija u tar-Rumanija, u b'mod partikolari l-Artikolu 56 tiegħu,
   Wara li kkunsidra l-proposta mill-Kummissjoni,
   Billi:

               (1)

               Skond l-Artikolu 56 ta' l-Att ta' Adeżjoni, fejn l-atti ta' l-istituzzjonijiet jibqgħu validi wara l-1 ta' Jannar 2007 u jeħtieġu adattament minħabba l-adeżjoni, u l-adattamenti meħtieġa mhumiex previsti fl-Att ta' Adeżjoni jew fl-Annessi tiegħu, l-atti meħtieġa għandhom jiġu adottati mill-Kunsill, sakemm il-Kummissjoni ma tkunx adottat l-att oriġinali.

               (2)

               L-Att Finali tal-Konferenza li fasslet it-Trattat ta' Adeżjoni indika li l-Partijiet Kontraenti Għolja kienu laħqu qbil politiku dwar sett ta' adattamenti għal atti adottati mill-istituzzjonijiet li kienu meħtieġa minħabba l-adeżjoni u stieden lil-Kunsill u lill-Kummissjoni biex jadottaw dawn l-adattamenti qabel l-adeżjoni, ikkompletati u aġġornati fejn meħtieġ biex jittieħed kont ta' l-evoluzzjoni tal-liġi ta' l-Unjoni.

               (3)

               Id-Direttiva tal-Kunsill 89/108/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri fir-rigward ta' oġġetti ta' l-ikel iffriżati għall-konsum mill-bniedem (2) u d-Direttiva 2000/13/KE tal-Parlament Ewropew u tal-Kunsill ta' l-20 ta' Marzu 2000 dwar l-approssimazzjoni tal-liġijiet ta' l-Istati membri fir-rigward tat-tikkettar, il-preżentazzjoni u r-reklamar ta' oġġetti ta' l-ikel (3), għalhekk għandhom jiġu emendati kif meħtieġ,

         ADOTTA DIN ID-DIRETTIVA:
   Artikolu 1
   Id-Direttivi 89/108/KEE u 2000/13/KE għandhom jiġu emendati kif imniżżel fl-Anness.
   Artikolu 2
   1.   L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sa mhux aktar tard mid-data ta' l-adeżjoni tal-Bulgarija u r-Rumanija ma' l-Unjoni Ewropea. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, huma għandu jkollhom referenza għal din id-Direttiva jew tali riferenza għandha takkumpanjahom meta jkunu ppubblikati uffiċjalment. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b'din id-Direttiva.
   Artikolu 3
   Din id-Direttiva għandha tidħol fis-seħħ soġġett għal u fid-data tad-dħul fis-seħħ tat-Trattat ta' Adeżjoni tal-Bulgarija u r-Rumanija.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, 20 ta’ Novembru 2006.

            Għall-Kunsill

            Il-President

         J. KORKEAOJA

      (1)  ĠU L 157, 21.6.2005, p. 11.

      (2)  ĠU L 40, 11.12.1989, p. 34.

      (3)  ĠU L 109, 6.5.2000, p. 29.

      ANNESS
      MOVIMENT ĦIELES TA' MERKANZIJA
      OĠĠETTI TA' L-IKEL

                  1.

                  31989 L 0108: Id-Direttiva tal-Kunsill 89/108/KEE tal-21 ta’ Diċembru 1988 dwar l-approssimazzjoni tal-liġijiet ta’ l-Istati Membri fir-rigward ta’ oġġetti ta’ l-ikel iffriżati għall-konsum mill-bniedem (ĠU L 40, 11.2.1989, p. 34), kif emendata bi:

                              —

                              11994 N: L-Att li jikkonċerna l-kondizzjonijiet ta’ l-adeżjoni u l-aġġustamenti għat-Trattati — l-Adeżjoni tar-Repubblika ta’ l-Awstrija, ir-Repubblika tal-Finlandja u r-Renju ta’ l-Isvezja (ĠU C 241, 29.8.1994, p. 21),
                              12003 T: L-Att li jikkonċerna l-kondizzjonijiet ta’ l-adeżjoni u l-aġġustamenti għat-Trattati — l-Adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (ĠU L 236, 23.9.2003, p. 33),

                              —

                              32003 R 1882: Ir-Regolament (KE) Nru 1882/2003 tal-Parlament Ewropew u tal-Kunsill tad-29.9.2003 (ĠU L 284, 31.10.2003, p. 1).

                        Dan li ġej inżied ma’ l-Artikolu 8 (1)(a):

                              “—

                              :

                              bil-Bulgaru

                              :

                              бързо замразена;

                              —

                              :

                              bir-Rumen

                              :

                              congelare rapidă”.

                  2.

                  32000 L 0013: Id-Direttiva 2000/13/KE tal-Parlament Ewropew u tal-Kunsill ta’ l-20 ta’ Marzu 2000 dwar l-approssimazzjoni tal-liġijiet tal-Istati Membri dwar it-tikkettar, il-preżentazzjoni u r-reklamar ta’ oġġetti ta’ l-ikel (ĠU L 109, 6.5.2000, p. 29), kif emendata bi:

                              —

                              32001 L 0101: Id-Direttiva tal-Kummissjoni 2001/101/KE tas-26.11.2001 (ĠU L 310, 28.11.2001, p. 19),

                              —

                              12003 T: L-Att li jikkonċerna l-kondizzjonijiet ta’ l-adeżjoni u l-aġġustamenti għat-Trattati — l-Adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (ĠU L 236, 23.9.2003, p. 33),

                              —

                              32003 L 0089: Id-Direttiva 2003/89/KE tal-Parlament Ewropew u tal-Kunsill ta' l-10.11.2003 (ĠU L 308, 25.11.2003, p. 15).

                              (a)

                              Fl-Artikolu 5(3), il-lista li tibda bil-kliem “bl-Ispanjol” u tispiċċa bil-kliem “joniserande strålning” hi sostitwita bil-lista li ġejja:

                                          “—

                                          bil-Bulgaru:
                                          ‘облъчено’ or ‘обработено с йонизиращо лъчение’,

                                          —

                                          bl-Ispanjol:
                                          ‘irradiado’ jew ‘tratado con radiacion ionizante’,

                                          —

                                          biċ-Ċek:
                                          ‘ozářeno’ jew ‘ošetřeno ionizujícím zářením’,

                                          —

                                          bid-Daniż:
                                          ‘bestrålet/…’ jew ‘strålekonserveret’ jew ‘behandlet med ioniserende stråling’ jew ‘konserveret med ioniserende stråling’,

                                          —

                                          bil-Ġermaniż:
                                          ‘bestrahlt’ jew ‘mit ionisierenden Strahlen behandelt’,

                                          —

                                          bl-Eston:
                                          ‘kiiritatud’ jew ‘töödeldud ioniseeriva kiirgusega’,

                                          —

                                          bil-Grieg:
                                          ‘επεξεργασμένο με ιονίζουσα ακτινοβολία’ jew ‘ακτινοβολημένο’,

                                          —

                                          bl-Ingliż:
                                          ‘irradiated’ jew ‘treated with ionising radiation’,

                                          —

                                          bil-Franċiż:
                                          ‘traité par rayonnements ionisants’ jew ‘traité par ionisation’,

                                          —

                                          bit-Taljan:
                                          ‘irradiato’ jew ‘trattato con radiazioni ionizzanti’,

                                          —

                                          bil-Latvjan:
                                          ‘apstarots’ jew ‘apstrādāts ar jonizējošo starojumu’,

                                          —

                                          bil-Litwan:
                                          ‘apšvitinta’ jew ‘apdorota jonizuojančiąja spinduliuote’,

                                          —

                                          bl-Ungeriż:
                                          ‘sugárkezelt’ vagy i‘onizáló energiával kezelt’,

                                          —

                                          bil-Malti:
                                          ‘ittrattat bir-radjazzjoni’ jew ‘ittrattat b’radjazzjoni jonizzanti’,

                                          —

                                          bl-Olandiż:
                                          ‘doorstraald’ jew ‘door bestraling behandeld’ jew ‘met ioniserende stralen behandeld’,

                                          —

                                          bil-Pollakk:
                                          ‘napromieniony’ jew ‘poddany działaniu promieniowania jonizującego’,

                                          —

                                          bil-Portugiż:
                                          ‘irradiado’ jew ‘tratado por irradiação’ jew ‘tratado por radiação ionizante’,

                                          —

                                          bir-Rumen:
                                          ‘iradiate’ jew‘tratate cu radiații ionizate’,

                                          —

                                          bis-Slovakk:
                                          ‘ošetrené ionizujúcim žiarením’,

                                          —

                                          bis-Sloven:
                                          ‘obsevano’ jew ‘obdelano z ionizirajočim sevanjem’,

                                          —

                                          bil-Finlandiż:
                                          ‘säteilytetty’ jew ‘käsitelty ionisoivalla säteilyllä’,

                                          —

                                          bl-Isvediż:
                                          ‘bestrålad’ jew ‘behandlad med joniserande strålning’”;

                              (b)

                              Fl-Artikolu 10(2), il-lista li tibda bil-kliem “bl-Ispanjol” u tispiċċa bil-kliem “sista förbrukningsdag”, hi sostitwita bil-lista li ġejja:

                                          “—

                                          bil-Bulgaru: ‘ветеринарен инспектор’;

                                          —

                                          bl-Ispanjol: ‘fecha de caducidad’,

                                          —

                                          biċ-Ċek: ‘spotřebujte do’,

                                          —

                                          bid-Daniż: ‘sidste anvendelsesdato’,

                                          —

                                          bil-Ġermaniż: ‘verbrauchen bis’,

                                          —

                                          bl-Eston: ‘kõlblik kuni’,

                                          —

                                          bil-Grieg: ‘ανάλωση μέχρι’,

                                          —

                                          bl-Ingliż: ‘use by’,

                                          —

                                          bil-Franċiż: ‘à consommer jusqu'au’,

                                          —

                                          bit-Taljan: ‘da consumare entro’,

                                          —

                                          bil-Latvjan: ‘izlietot līdz’,

                                          —

                                          bil-Litwan: ‘tinka vartoti iki’,

                                          —

                                          bl-Ungeriż: ‘fogyasztható’,

                                          —

                                          bil-Malti: ‘uża sa’,

                                          —

                                          bl-Olandiż: ‘te gebruiken tot’,

                                          —

                                          bil-Pollakk: ‘należy spożyć do’,

                                          —

                                          bil-Portugiż: ‘a consumir até’,

                                          —

                                          bir-Rumen: ‘expiră la data de’,

                                          —

                                          bis-Slovakk: ‘spotrebujte do’,

                                          —

                                          bis-Sloven: ‘porabiti do’,

                                          —

                                          bil-Finlandiż: ‘viimeinen käyttöajankohta’,

                                          —

                                          bl-Isvediż: ‘sista förbrukningsdag’.”.


title: Id-Direttiva tal-Kunsill tat-30 ta’ Jannar 1978 li temenda għas-sitt darba d-Direttiva tal-Kunsill tat-23 ta’ Ottubru 1962 dwar l-approssimazzjoni tal-liġijiet ta’ l-Istati Membri dwar is-sostanzi li jagħtu kulur awtorizzati sabiex jintużaw fl-ikel maħsub għall-konsum mill-bniedem

text:
Avviż Legali Importanti

|

31978L0144

Official Journal L 044 , 15/02/1978 P. 0020 - 0022 Finnish special edition: Chapter 13 Volume 8 P. 0049  Greek special edition: Chapter 03 Volume 20 P. 0092  Swedish special edition: Chapter 13 Volume 8 P. 0049  Spanish special edition: Chapter 13 Volume 8 P. 0096  Portuguese special edition Chapter 13 Volume 8 P. 0096

		Id-Direttiva tal-Kunsilltat-30 ta’ Jannar 1978li temenda għas-sitt darba d-Direttiva tal-Kunsill tat-23 ta’ Ottubru 1962 dwar l-approssimazzjoni tal-liġijiet ta’ l-Istati Membri dwar is-sostanzi li jagħtu kulur awtorizzati sabiex jintużaw fl-ikel maħsub għall-konsum mill-bniedem(78/144/KEE)Il-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi d-Direttiva tal-Kunsill tat-23 ta’ Ottubru 1962 dwar l-approssimazzjoni tal-liġijiet ta’ l-Istati Membri dwar is-sostanzi li jagħtu kulur awtorizzati sabiex jintużaw f’ikel maħsub għall-konsum mill-bniedem [3], kif l-aħħar emendata bid-Direttiva 76/399/KEE [4], tipprovdi lista komuni ta’ sostanzi li jagħtu kulur;Billi minn lenti teknoloġika l-użu tad-diossidu tat-titanju (E 171), ta’ l-ossidi tal-ħadid u ta’ l-idrossidi tal-ħadid (E 172) mhux biss għall-wiċċ iżda wkoll għall-kulur tal-massa ġie muri fuq il-livell tal-Komunità;Billi wara li tiġi kkunsidrata l-aktar informazzjoni xjentifika u tossikoloġika riċenti huwa possibli li jiġi awtorizzat l-użu tas-sostanzi msemmija hawn fuq fil-Komunità;Billi l-Kapitolu IX(1) ta’ l-Anness VII ta’ l-Att ta’ Adeżjoni jippermetti lid-Danimarka, lill-Irlanda u lir-Renju Unit, sa u inkluż il-31 ta’ Diċembru 1977, iżommu fis-seħħ id-dispożizzjonijiet tal-liġijiet nazzjonali li jippermettu l-użu ta’ oġġetti ta’ l-ikel ta’ ċerti karatteristiċi u sustanzi li jagħtu kulur wżati għad-dilwizzjoni u tidwib ta’ kuluri, li ma jidhrux fil-lista komuni;Billi r-riboflavin-5’-phosfate għandu vantaġġi teknoloġiċi f’ċerti ċirkostanzi fuq ir-riboflavin (E 101), diġà inkluż fl-Anness I tad-Direttiva;Billi r-riċerka xjentifika dwar uħud minn dawn is-sostanzi għadha ma ġietx mitmuma u għalhekk mhuwiex possibli li tittieħed deċiżjoni finali dwar jekk l-użu tal-Brilliant blue FCF, Brown FK, Chocolate Brown HT, Red 2G, Riboflavin-5’-fosfate, u Yellow 2G, u s-sostanzi elenkati fl-Att ta’ Adeżjoni li jiddilwixxu jew li jiddisolvu sostanzi li jagħtu kulur, għandux jiġi awtorizzat fil-Komunità,ADOTTA DIN ID-DIRETTIVAL-Artikolu 1L-Artikolu 2 tad-Direttiva tat-23 ta’ Ottubru 1962 huwa sostitwit b’li ġej"L-Artikolu 21. Permezz ta’ deroga mill-Artikolu 1, l-Istati Membri jistgħu jawtorizzaw l-użu f’affarijiet ta’ l-ikel tas-sostanzi elenkati fl-Anness II.2. Fi żmien tliet snin min-notifika ta’ din id-Direttiva, il-Kummissjoni għandha teżamina mill-ġdid id-derogi fil-paragrafu 1 u għandha tipproponi kwalunkwe emendi neċessarji lill-Kunsill."L-Artikolu 2L-Anness I tad-Direttiva tat-23 ta’ Ottubru 1962 huwa emendat kif ġej.L-inċiżi li jirreferu għall-E 171 u għall-E 172 għandhom jiġu ttrasferiti mil-Parti II għal-Parti I u mdaħħla wara l-E 163.L-Artikolu 3L-Anness II tad-Direttiva tat-23 ta’ Ottubru 1962 huwa sostitwit b’li ġej"L-ANNESS II(a) Sostanzi li jagħtu kulur kemm għall-massa kif ukoll għall-wiċċIsem komuni (1) | Schultz (2) | CI (2) | DFG (2) | Formula jew deskrizzjoni kimika |Brilliant blue FCF | 770 | 42090 | — | Melħ tad-disodju ta’ 4,4-(N-ethyl-p-d Sulphobenzyl-amino)-phenyl-(2-sulphoni-phenyl) -methylene)-(1-(N-ethyl-N-sulphobenzyl)Δ2,5-) cyclohexadieneimine) |Brown FK | — | — | — | Taħlita li tikkonsisti essenzjalment f’melħ tad-disodju ta’ 1,3-diamino-4-(p-sulfophenylazo) benzene u melħ tas-sodju ta’ 2,4-diamino-5-(p-sulfo-phenylazo) toluene |Chocolate brown HT | — | 20285 | — | Melħ tad-disodju ta’ 4,4-[(2,4-dihydroxy-5 (hydroxymethyl)-m-phenylene)bis (AZO) di-l-naphthalene aċidu sulfoniku |Red 2G | 40 | 18050 | — | Melħ tad-disodju ta’ acetamino-5 hydroxy-4 (phenylazo)-3 naphthalene-2,7 aċidu disulfoniku |Riboflavin-5’-phosphate | — | — | — | Ester tal-fosfat tar-riboflavin |Yellow 2G | — | 18965 | — | Melħ tad-disodju ta' 1-(2,5-dichloro-4-sulphophenyl-5-hydroxy-3-methyl-4-p-sulphophenylazopyrazole |(b) Sostanzi għad-dilwizzjoni jew għat-taħlil ta’ sostanzi li jagħtu kuluraċetat ta’ l-etileeteru tad-diethylmonoaċetat tal-gliċeroldiaċetat tal-gliċeroltriaċetat tal-gliċerolalkohol ta’ l-isopropylpropylene tal-glycolaċidu aċetikuidrossidu tas-sodjuidrossidu ta’ l-ammonja(1) (2) Ara n-noti għall-Anness I"L-Artikolu 4L-Artikoli 1, 2 u 3 għandhom jidħlu fis-seħħ mill-1 ta’ Jannar 1978.L-Artikolu 5L-Istati Membri għandhom idaħħlu fis-seħħ mhux aktar tard minn sena wara n-notifika ta’ din id-Direttiva, il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva u għandhom jinfurmaw lill-Kummissjoni biha minnufih.L-Artikolu 6Din id-Direttiva hija indirizzata lill-Istati Membri.Magħmula fi Brussel, fit-30 ta’ Jannar 1978.Għall-KunsillIl-PresidentP. Dalsager[1] ĠU C 6, tad-9.1.1978, p. 132.[2] L-Opinjoni mogħtija nhar l-14 u l-15 ta’ Diċembru 1977 (għadha ma ġietx ippubblikata fil-Ġurnal Uffiċjali).[3] ĠU C 115, tal-11.11.1962, p. 264.5/62.[4] ĠU L 108, tas-26.4.1976, p. 19.--------------------------------------------------


title: Direttiva tal-Kummissjoni 2009/164/UE tat- 22 ta’ Diċembru 2009 li temenda għall-għan ta’ adattament għal progress tekniku, l-Annessi II u III mad-Direttiva tal-Kunsill 76/768/KEE dwar prodotti kożmetiċi (Test b’relevanza għaż-ŻEE)

text:
               23.12.2009

               MT

               Il-Ġurnal Uffiċjali tal-Unjoni Ewropea

               L 344/41

         DIRETTIVA TAL-KUMMISSJONI 2009/164/UE
   tat-22 ta’ Diċembru 2009
   li temenda għall-għan ta’ adattament għal progress tekniku, l-Annessi II u III mad-Direttiva tal-Kunsill 76/768/KEE dwar prodotti kożmetiċi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kożmetiċi (1), u b’mod partikolari l-Artikolu 8(2) tagħha,
   Wara li kkonsultat mal-Kumitat Xjentifiku dwar is-Sikurezza tal-Konsumatur,
   Billi:

               (1)

               Is-sustanza żejt tal-Verbena (Lippia citriodora Kunth.) hija attwalment ipprojbita għall-użu fi prodotti kożmetiċi, peress li hija elenkata fl-Anness II mad-Direttiva 76/768/KEE, taħt in-numru ta’ referenza 450. Il-projbizzjoni ta’ din is-sustanza kienet introdotta abbażi ta’ opinjoni li ħareġ il-Kumitat Xjentifiku dwar il-Prodotti Kożmetiċi u Prodotti li Mhumiex tal-Ikel maħsuba għal Komsumaturi (SCCNFP) f’Mejju 2000, sussegwentament sostitwita mill- “Kumitat Xjentifiku dwar il-Prodotti tal-Konsum (SCCP)” bid-Deċiżjoni tal-Kummissjoni 2004/210/KE (2), u aktar tard mill- “Kumitat Xjentifiku dwar is-Sikurezza tal-Konsumatur (SCCS)” bid-Deċiżjoni tal-Kummissjoni 2008/721/KE (3). L-SCCNFP irrakomanda l-projbizzjoni ta’ żjut essenzjali ta’ Verbena (Lippia citriodora Kunth.) u d-derivati tagħhom, eż. konkret u assolut, meta użati bħala ingredjent ta’ fwieħa, ibbażati fuq il-potenzjal sensitizzanti.

               (2)

               Madankollu, aktar tard l-SCCNFP ikkonkluda f’opinjoni li ħareġ fl-2001 li l-assolut tal-Verbena miksub minn Lippia citriodora Kunth. m’għandux jintuża b’tali mod li l-livell fil-prodotti kożmetiċi finali jeċċedi 0.2 %. Huwa għaldaqstant xieraq li l-assolut tal-Verbena (Lippia citriodora Kunth.) jiġi inkluż flimkien mar-restrizzjoni rispettiva tiegħu fl-Anness III, Parti 1 tad-Direttiva 76/768/KEE. Huwa wkoll xieraq li n-numru ta’ referenza 450 tal-Anness II jiġi emendat sabiex jispeċifika li s-sustanzi taż-żjut essenzjali tal-Verbena (Lippia citriodora Kunth.) u d-derivati tagħhom, ħlief dawk assoluti, ikunu pprobjiti meta użati bħala ingredjent ta’ fwieħa.

               (3)

               Id-Direttiva 2008/42/KE tat-3 ta’ April 2008 li temenda d-Direttiva tal-Kunsill 76/768/KEE, dwar prodotti kosmetiċi, għall-għan ta’ adattament tal-Annessi II u III tagħha għal progress tekniku (4) inkludiet diversi allyl esters li fihom alkoħol allyl bħala impurità fl-Anness III, Parti 1 mad-Direttiva 76/768/KEE. Is-sustanza allyl phenethyl ether jista’ jkun fiha wkoll alkoħol allyl bħala impurità. Għal din is-sustanza, l-SCCNFP ħareġ opinjoni fl-2000 fejn irrakomanda l-ogħla limitu ta’ 0.1 % ta’ alkoħol allyl bħala impurità.

               (4)

               Fid-dawl tal-opinjoni tal-SCCNFP, kif ukoll għal raġunijiet ta’ konsistenza, huwa xieraq li s-sustanza allyl phenethly ether flimkien mar-ristrezzjoni rispettiva tagħha tiġi inkluża fl-Anness III, Parti 1 mad-Direttia 76/768/KEE.

               (5)

               Il-grupp ta’ sustanzi Terpene terpenoids sinpine huwa attwalment irregolat taħt in-numru ta’ referenza 130 fl-Anness III, Parti 1 mad-Direttiva 76/768/KEE. Madankollu, il-kelma “sinpine” hija isem kummerċjali u għaldaqstant għandha titneħħa mid-deżinjazzjoni ta’ dak il-grupp ta’ sustanzi.

               (6)

               Id-Direttiva 76/768/KEE għandha għalhekk tiġi emendata skont dan.

               (7)

               Sabiex ikun żgurat progress bla xkiel mill-formoli eżistenti ta’ prodotti kosmetiċi għal formoli li jikkonformaw mar-rekwiżiti stipulati f’din id-Direttiva, huwa meħtieġ li jkunu previsti perjodi ta’ tranżizzjoni xierqa.

               (8)

               Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Kożmetiċi,

         ADOTTAT DIN ID-DIRETTIVA:
   Artikolu 1
   L-Annessi II u III mad-Direttiva 76/768/KEE huma emendati skont l-Anness ma’ din id-Direttiva.
   Artikolu 2
   L-Istati Membri għandhom jieħdu l-miżuri meħtieġa kollha biex jiżguraw li, mill-15 ta’ Frar 2011, ebda prodotti kożmetiċi li jonqsu milli jikkonformaw ma’ din id-Direttiva ma jitqiegħdu fis-suq minn manifatturi tal-Unjoni jew importaturi stabbiliti fi ħdan l-Unjoni.
   L-Istati Membri għandhom jieħdu l-miżuri neċessarji kollha biex jiżguraw li, mill-15 ta’ Awwissu 2011, ebda prodotti kożmetiċi li jonqsu milli jikkonformaw ma’ din id-Direttiva ma jinbiegħu jew jingħataw lill-konsumaturi finali fi ħdan l-Unjoni.
   Artikolu 3
   1.   L-Istati Membri għandhom jadottaw u jippubblikaw, sa mhux aktar tard mill-15 ta’ Awwissu 2010, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
   Huma għandhom japplikaw dawk id-dispożizzjonijiet mill-15 ta’ Frar 2011.
   Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir referenza bħal din.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 4
   Din id-Direttiva għandha tidħol fis-seħħ fl-għoxrin jum wara dak li fih tiġi pubblikata f’Il-Ġurnal Uffiċjali tal-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, it-22 ta’ Diċembru 2009.

            Għall-Kummissjoni

         José Manuel BARROSO

            Il-President

      (1)  ĠU L 262, 27.9.1976, p. 169.

      (2)  ĠU L 66, 4.3.2004, p. 45.

      (3)  ĠU L 241, 10.9.2008, p. 21.

      (4)  ĠU L 93, 4.4.2008, p. 13.

      ANNESS
      Id-Direttiva 76/768/KEE hija emendata kif ġej:

                  (1)

                  Fl-Anness II, in-numru ta’ referenza 450, “żejt tal-Verbena (Lippia citriodora Kunth.) (CAS Nru 8024-12-2), meta użat bħala ingredjent ta’ fwieħa” hija sostitwita minn “żjut essenzjali tal-Verbena (Lippia citriodora Kunth.) u d-derivativi tagħhom ħlief dawk assoluti (CAS Nru 8024-12-2), meta użati bħala ingredjent ta’ fwieħa”.

                  (2)

                  Parti 1 tal-Anness III hija emendata kif ġej:

                              (a)

                              l-annotazzjoni li gejja hija miżjuda wara l-annotazzjoni b’numru ta’ referenza 151:

                                          Numru ta’ Referenza

                                          Sustanza

                                          Restrizzjonijiet

                                          Kundizzjonijiet dwar l-użu u twissijiet li għandhom jiġu stampati fuq it-tikketta

                                          Qasam ta’ applikazzjoni u/jew użu

                                          Konċentrazzjoni massima awtorizzata fil-prodott kożmetiku finali

                                          Limitazzjonijiet u rekwiżiti oħrajn

                                          a

                                          b

                                          c

                                          d

                                          e

                                          f

                                          “151 bis

                                          Allyl phenethyl ether
                                          CAS Nru 14289-65-7
                                          KE Nru 238-212-2

                                          Il-livell tal-alkoħol tal-allyl fl-ester għandu jkun anqas minn 0,1 %”

                              (b)

                              qed tiżdied l-annotazzjoni li ġejja:

                                          Numru ta’ Referenza

                                          Sustanza

                                          Restrizzjonijiet

                                          Kundizzjonijiet dwar l-użu u twissijiet li għandhom jiġu stampati fuq it-tikketta

                                          Qasam ta’ applikazzjoni u/jew użu

                                          Konċentrazzjoni massima awtorizzata fil-prodott kożmetiku finali

                                          Limitazzjonijiet u rekwiżiti oħrajn

                                          a

                                          b

                                          c

                                          d

                                          e

                                          f

                                          “X

                                          Verbena assolut
                                          (Lippia citriodora Kunth.)
                                          CAS Nru 8024-12-2

                                          0,2  %”

                              (c)

                              fil-kolonna “b” tal-annotazzjoni relatata man-numru ta’ referenza 130, il-kliem “Terpene terpenoids sinpine” huma sostitwiti minn “Terpenes u terpenoids”.


title: Direttiva tal- Kunsill 2009/55/KE tal- 25 ta' Mejju 2009 dwar eżenzjonijiet mit-taxxa applikabbli għall-introduzzjoni permanenti minn xi Stat Membru tal-proprjetà personali ta’ individwi (Verżjoni kodifikata)

text:
               10.6.2009

               MT

               Il-Ġurnal Uffiċjali tal-Unjoni Ewropea

               L 145/36

         DIRETTIVA TAL- KUNSILL 2009/55/KE
   tal-25 ta' Mejju 2009
   dwar eżenzjonijiet mit-taxxa applikabbli għall-introduzzjoni permanenti minn xi Stat Membru tal-proprjetà personali ta’ individwi
   (Verżjoni kodifikata)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 93 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Wara li kkunsidra l-opinjoni tal-Kumitat Ekonomiku u Soċjali Ewropew (2),
   Billi:

               (1)

               Id-Direttiva tal-Kunsill 83/183/KEE tat-28 ta’ Marzu 1983 dwar eżenzjonijiet mit-taxxa applikabbli għal importazzjonijiet permanenti minn xi Stat Membru tal-proprjetà personali ta’ individwi (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kkodifikata.

               (2)

               Sabiex il-poplu tal-Istati Membri jsiru aktar konxji ta’ ⌦l-attivitajiet tal-Komunità Ewropea, miżuri li jkunu ta’ benefiċċju għal individwi privati għandhom ikunu mantenuti sabiex ikunu assigurati l-kondizzjonijiet ⌦ta’ suq intern fil-Komunità.

               (3)

               L-ostakoli għat-taxxa għall-introduzzjoni minn individwi privati ta’ proprjetà personali ġewwa Stat Membru wieħed minn Stat Membru ieħor għandhom, partikolarment, l-effett li jfixklu l-moviment liberu tal-persuni ġewwa l-Komunità. Għalhekk, dawn l-ostakoli għandhom ikunu eliminati safejn possibbli bl-introduzzjoni ta’ eżenzjonijiet mit-taxxa.

               (4)

               Dawn l-eżenzjonijiet mit-taxxa jistgħu japplikaw biss għall-introduzzjoni ta’ oġġetti li mhumiex ta’ natura kummerċjali jew spekulattiva. L-applikazzjoni tal-eżenzjonijiet għandha għalhekk tkun suġġetta għal limiti u kondizzjonijiet.

               (5)

               Minħabba d-dispożizzjonijiet ta’ armonizzazzjoni adottati fl-oqsma tat-taxxa tas-sisa u tat-taxxa fuq il-valur miżjud, ir-regoli fuq eżenzjonijiet ta’ taxxi u l-konċessjonijiet biex ma jitħallasx dazju m’għadhomx jgħoddu f’dawn l-oqsma.

               (6)

               Din id-Direttiva għandha tkun bla ħsara għall-obbligazzjonijiet tal-Istati Membri dwar il-limiti ta’ żmien għat-traspożizzjoni fil-liġi nazzjonali tad-Direttivi indikati fl-Anness I, Parti B,

         ADOTTA DIN ID-DIRETTIVA:
   KAPITOLU I

      DISPOŻIZZJONIJIET ĠENERALI

   Artikolu 1
   Għan
   1.   Kull Stat Membru għandu, bla ħsara għall-kondizzjonijiet u fil-każijiet stabbiliti hawn aktar’il quddiem, jeżenta minn taxxi tal-konsum li normalment japplikaw għal dik il-proprjetà, ladarba proprjetà tkun introdotta permanentament minn Stat Membru ieħor minn individwi privati.
   2.   Mhumiex koperti b’din id-Direttiva:

               (a)

               it-taxxa fuq il-valur miżjud;

               (b)

               id-dazju tas-sisa;

               (c)

               Id-drittijiet speċifiċi u/jew taxxi konnessi mal-użu ta’ dik il-proprjetà msemmija fil-paragrafu 1 ġewwa l-pajjiż, bħal, per eżempju, drittijiet ta’ reġistrazzjoni ta’ vetturi bil-mutur, taxxi għall-użu tat-toroq u liċenzi tat-televixin.

         Artikolu 2
   Kondizzjonijiet relatati ma’ proprjetà
   1.   Għall-finijiet ta’ din id-Direttiva, “proprjetà personali” tfisser proprjetà għall-użu personali tal-persuni interessati jew il-ħtiġijiet tan-nies li joqgħodu magħhom. Dik il-proprjetà m’għandhiex, bis-saħħa tan-natura jew kwantità tagħha, tirrifletti xi interess kummerċjali, lanqas tkun maħsuba għal attività ekonomika skont it-tifsir tal-Artikolu 9(1) u tal-Artikoli 10 sa 13 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (5). Iżda, l-għodda jew strumenti meħtieġa għall-persuna interessata għall-eżerċizzju tas-sengħa jew professjoni tiegħu għandhom ukoll ikunu trattati bħala proprjetà personali.
   2.   L-eżenzjoni li għaliha l-Artikolu 1 jagħmel dispożizzjonijiet għandha tingħata għal proprjetà personali:

               (a)

               li tkun ġiet akkwistata taħt il-kondizzjonijiet ġenerali ta’ taxxa fis-seħħ fis-suq domestiku ta’ wieħed mill-Istati Membri u li ma jkunx suġġett, għal raġunijiet ta’ ħruġ mill-Istat Membru, għal xi eżenzjoni jew xi rifużjoni ta’ taxxa tal-konsum. Għall-finijiet ta’ din id-Direttiva, l-oġġetti akkwistati taħt il-kondizzjonijiet imsemmija fl-Artikolu 151 tad-Direttiva 2006/112/KE, bl-eċċezzjoni tal-paragrafu 1, l-ewwel subparagrafu, punt (e) tiegħu għandhom jitqiesu li jkunu aderixxew ma’ dawn il-kondizzjonijiet;

               (b)

               li tiegħu l-persuna konċernata kellha l-użu attwali qabel il-bidla fir-residenza tkun magħmula jew qabel tkun stabbilita t-tieni residenza. Fil-każ ta’ vetturi bil-mutur għat-triq (inklużi t-trejlers tagħhom), karavani, karavani kbar ipparkjati b’mod kważi permanenti wżati bħala residenza, dgħajjes użati għat-tgawdija u ajruplani privati, l-Istati Membri jistgħu jitolbu li l-persuna konċernata kienet tgawdi l-użu tagħhom għal perjodu ta’ mill-inqas sitt xhur qabel il-bidla fir-residenza.

         Għall-oġġetti msemmija fit-tieni sentenza ta’ punt (a), l-Istati Membri jistgħu jeħtieġu:

               (i)

               fil-każ ta’ vetturi bil-mutur għat-triq (inklużi t-trejlers tagħhom), karavani, karavani kbar ipparkjati b’mod kważi permanenti wżati bħala residenza, dgħajjes użati għat-tgawdija u ajruplani privati, li l-persuna konċernata kellha l-użu tagħhom għal perjodu ta’ mill-inqas tnax-il xahar qabel il-bdil ta’ residenza;

               (ii)

               fil-każ ta’ oġġetti oħra, li l-persuna konċernata kellha l-użu tagħhom għal perjodu ta’ mill-inqas sitt xhur qabel il-bdil ta’ residenza.

         3.   L-awtoritajiet kompetenti għandhom jitolbu xhieda li l-kondizzjonijiet fil-paragrafu 2 ikunu ġew sodisfatti fil-każ ta’ vetturi bil-mutur għat-triq (inklużi t-trejlers tagħhom), karavannijiet, djar mobbli, dgħajjes għall-passatempi u ajruplani privati. Fil-każ ta’ proprjetà oħra, dawn għandhom jitolbu dik il-prova biss meta jkun hemm suspetti gravi ta’ frodi.
   Artikolu 3
   Kondizzjonijiet ta’ introduzzjoni
   L-introduzzjoni tal-proprjetà tista’ ssir f’waħda jew aktar drabi fil-perjodi stabbiliti fl-Artikoli 7 sa 10 rispettivament.
   Artikolu 4
   Obbligazzjonijiet sussegwenti għall-introduzzjoni
   Il-vetturi tal-mutur għat-triq (inklużi t-trejlers tagħhom), karavani, karavani kbar ipparkjati b’mod kważi permanenti wżati bħala residenza, dgħajjes użati għat-tgawdija u ajruplani privati introdotti m’għandhomx jkunu disposti, mikrijin jew mislufin matul il-perjodu ta’ 12-il xahar wara l-introduzzjoni tagħhom mingħajr ħlas ta’ dazju, minbarra fiċ-ċirkostanzi ġustifikati b’mod xieraq għas-sodisfazzjon tal-awtoritajiet kompetenti tal-Istat Membru ta’ destinazzjoni.
   Artikolu 5
   Kondizzjonijiet speċifiċi għal ċerti tipi ta’ proprjetà
   L-eżenzjoni fuq l-introduzzjoni ta’ żwiemel ta’ rkib, vetturi bil-mutur (inklużi trejlers), karavannijiet, djar mobbli, dgħajjes għall-passatempi u ajruplani privati għandha tingħata biss jekk l-individwu privat jittrasferixxi r-residenza normali tiegħu fl-Istat Membru ta’ destinazzjoni.
   Artikolu 6
   Regoli ġenerali biex tkun stabbilita residenza
   1.   Għall-finijiet ta’ din id-Direttiva, “residenza normali” tfisser il-post fejn persuna normalment tgħix, jiġifieri għal mill-inqas 185 jum f’kull sena kalendarja, minħabba rbit personali u tax-xogħol jew, fil-każ ta’ xi persuna mingħajr irbit tax-xogħol, minħabba rbit personali li juri rabtiet mill-qrib bejn dik il-persuna u l-post fjen ikun qed jgħix.
   Iżda, ir-residenza normali ta’ xi persuna li l-irbit tax-xogħol tagħha jkunu f’post differenti mill-irbit personali u li, konsegwentement tgħix f’postijiet differenti li jkunu qegħdin f’żewġ Stati Membri jew aktar, għandha titqies li tkun il-post tal-irbit personali, sakemm dik il-persuna tirritorna hemmhekk regolarment. Din l-aħħar kondizzjoni m’għandhiex għalfejn tkun osservata meta l-persuna tkun qed tgħix fi Stat Membru sabiex tagħmel xi xogħol ta’ dewmien definit. Attendenza f’xi università jew skola ma timplikax trasferiment ta’ residenza normali.
   2.   Individwi għandhom jagħtu prova tal-post ta’ residenza normali tagħhom b’mezzi xierqa, bħal ma hi l-karta ta’ identità jew xi dokument ieħor validu.
   3.   Meta l-awtoritajiet kompetenti tal-Istat Membru ta’ destinazzjoni jkollhom dubbji dwar il-validità ta’ xi dikjarazzjoni dwar residenza normali magħmula skont il-paragrafu 2, jew għall-fini ta’ ċerti kontrolli speċifiċi, dawn jistgħu jitolbu kull informazzjoni li jeħtieġu jew għal prova addizzjonali.
   KAPITOLU II

      INTRODUZZJONI TA’ PROPRJETÀ PERSONALI KONNESSA MA’ TRASFERIMENT TA’ RESIDENZA NORMALI

   Artikolu 7
   1.   L-eżenzjoni li għaliha l-Artikolu 1 jagħmel dispożizzjoni għandha tingħata, suġġetta għall-kondizzjonijiet stabbiliti fl-Artikoli 2 sa 5, għar-rigward ta’ proprjetà personali introdotta minn xi individwu privat meta jittrasferixxi r-residenza normali tiegħu.
   L-għoti tal-eżenzjoni għandha, mingħajr preġudizzju għal kull proċedura Komunitarja dwar it-transizzjoni, ikun suġġett għall-għemil ta’ inventarju ta’ oġġetti fuq karta ordinarja akkumpanjata, jekk l-Istat hekk jeħtieġ, b’dikjarazzjoni, li l-mudell u l-kontenut tagħha għandhom ikunu definiti skont il-proċedura msemmija fl-Artikolu 248a (2) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (6). L-ebda referenza għall-valur ma tista’ tintalab li titniżżel fl-inventarju tal-oġġetti.
   2.   L-aħħar proprjetà għandha tkun introdotta mhux aktar tard minn 12-il xahar wara t-trasferiment tar-residenza normali.Fejn, skont l-Artikolu 3, il-proprjetà tkun introdotta f’numru ta’ operazzjonijiet fil-perjodu msemmi hawn fuq, fl-okkażjoni tal-ewwel importazzjoni tagħhom biss jistgħu Stati Membri jeħtieġu s-sottomissjoni ta’ inventarju sħiħ li dwaru tista’ ssir ukoll referenza minn uffiċċji tad-dwana oħra fl-eventwalità ta’ tneħħijiet sussegwenti. Dak l-inventarju jista jkun supplimentat iżda dan hu suġġett għall-ftehim tal-awtoritajiet kompetenti tal-Istat Memrbu ta’ destinazzjoni.
   KAPITOLU III

      INTRODUZZJONI TA’ PROPRJETÀ PERSONALI KONNESSA MAT-TAGĦMIR JEW TLUQ TA’ XI RESIDENZA SEKONDARJA

   Artikolu 8
   1.   L-eżenzjoni li għaliha l-Artikolu 1 jagħmel dispożizzjoni għandha tingħata, suġġetta għall-kondizzjonijiet stabbiliti fl-Artikoli 2 sa 5, għal proprjetà personali introdotta minn xi individwu privat biex tgħammar residenza sekondarja.
   Din l-eżenzjoni għandha tingħata biss meta:

               (a)

               il-persuna interessata tkun il-proprjetarja tar-residenza sekondarja jew tkun qed tikriha għal perjodu ta’ mill-inqas 12-il xahar;

               (b)

               il-proprjetà introdotta tikkorrispondi mal-għamara normali tar-residenza sekondarja.

         2.   L-eżenzjoni għandha tingħata wkoll, suġġetta għall-kondizzjonijiet imsemmija fil-paragrafu 1, meta, wara t-tluq ta’ xi residenza sekondarja, proprjetà tkun introdotta lejn ir-residenza normali jew lil residenza sekondarja oħra, sakemm dik il-proprjetà msemmija tkun attwalment ġiet fil-pussess tal-persuna interessata, u li hi kellha l-użu tagħha, qabel tkun stabbilita t-tieni residenza.
   L-aħħar proprjetà għandha tkun introdotta mhux aktar tard minn 12-il xahar wara li r-residenza sekondarja tkun ġiet rilaxxata.
   KAPITOLU IV

      INTRODUZZJONI TA’ PROPRJETÀ MAŻ-ŻWIEĠ

   Artikolu 9
   1.   Mingħajr preġudizzju għall-Artikoli 2 sa 5, kull persuna għandha, meta tiżżewweġ, tkun intitolata għal eżenzjoni mit-taxxi msemmija fl-Artikolu 1(1) meta tintroduċi fl-Istat Membru li fih hi beħsiebha li tittrasferixxi r-residenza normali, proprjetà personali li tkun akkwistat jew li tagħha jkollha l-użu, sakemm:

               (a)

               dik l-introduzzjoni ssir f’perjodu li jibda xahrejn qabel id-data stabbilita taż-żwieġ u li tispiċċa erba’ xhur wara d-data attwali taż-żwieġ;

               (b)

               il-persuna interessata tipprovdi xhieda li ż-żwieġ tagħha jkun sar jew li l-formalitajiet preliminari meħtieġa għaż-żwieġ jkunu nbdew.

         2.   Għandha tingħata eżenzjoni wkoll dwar rigali mogħtija skont id-drawwa fl-okkażjoni ta’ żwieġ, liema rigali jkunu riċevuti minn xi persuna li tissodisfa l-kondizzjonijiet stabbiliti fil-paragrafu 1 minn persuni li jkollhom il-post ta’ residenza normali f’xi Stat Membru minbarra l-Istat Membru ta’ destinazzjoni. L-eżenzjoni tapplika għal rigali li l-valur ta’ kull unità tagħhom ma jeċċedix EUR 350. L-Istat Membru jistgħu madankollu jagħtu eżenzjoni li teċċedi EUR 350 sakemm il-valur ta’ kull rigal eżentat ma jeċċedix EUR 1 400.
   3.   L-Istati Membri jistgħu jagħmlu l-għoti ta’ dik l-eżenzjoni tiddipendi fuq id-dispożizzjoni ta’ xi garanzija adegwata, meta l-proprjetà tkun introdotta qabel id-data taż-żwieġ.
   4.   Meta l-individwu jonqos milli jipprovdi xhieda taż-żwieġ tiegħu fi żmien erba’ xhur mid-data mogħtija għal dak iż-żwieġ, it-taxxi għandhom ikunu dovuti fid-data tal-introduzzjoni.
   KAPITOLU V

      INTRODUZZJONI TA’ PROPRJETÀ PERSONALI TA’ PERSUNA MEJTA, AKKWISTATA PERMEZZ TA’ WIRT

   Artikolu 10
   Bħala deroga mill-Artikoli 2(2) u (3) u 4 u 5(2), iżda mingħajr preġudizzju għad-dispożizzjonijiet l-oħra li jinsabu fl-Artikoli 2, 3 u 5, kull individwu privat li, permezz ta’ wirt (causa mortis), jakkwista proprjetà jew l-użufrutt ta’ proprjetà personali ta’ xi persuna mejta li tkun qiegħda ġewwa Stat Membru, għandu jkun intitolat għal eżenzjoni mit-taxxi msemmija fl-Artikolu 1(1) meta jintroduċi dik il-proprjetà ġewwa Stat Membru ieħor li fih ikollu residenza, sakemm:

               (a)

               dak l-individwu jipprovdi lill-awtoritajiet kompetenti tal-Istat Membru ta’ destinazzjoni dikjarazzjoni maħruġa minn nutar jew awtorità kompetenti oħra fl-Istat Membru tal-oriġinili l-proprjetà li jkun qed jintroduċi tkun akkwistata permezz ta’ wirt;

               (b)

               il-proprjetà tkun introdotta mhux aktar minn sentejn wara d-data li fiha dak l-individwu jiġi fil-pussess tal-proprjetà.

         KAPITOLU VI

      DISPOŻIZZJONIJIET FINALI

   Artikolu 11
   1.   L-Istati Membri għandhom jippruvaw inaqqsu, safejn ikun possibbli, il-formalitajiet għall-introduzzjoni minn individwi privati fil-limiti u suġġetti għall-kondizzjonijiet stabbiliti f’din id-Direttiva u għandhom jippruvaw jevitaw il-formalitajiet għall-introduzzjoni li jinkludu kontrolli li jirriżultaw fit-tniżżil tat-tagħbija u t-tagħbija mal-introduzzjoni fl-Istat Membru ta’ destinazzjoni.
   2.   L-Istati Membri jistgħu jżommu u/jew jintroduċu kondizzjonijiet aktar liberali għall-għoti ta’ eżenzjonijiet mit-taxxa minn dawk stabbiliti f’din id-Direttiva, bl-eċċezzjoni ta’ dawk stabbiliti fl-Artikolu 2(2)(a).
   3.   Mingħajr preġudizzju għall-Artikolu 2(2), l-Istati Membri ma jistgħux, bis-saħħa ta’ din id-Direttiva, japplikaw ġewwa l-Komunità eżenzjonijiet mit-taxxa anqas favorevoli minn dawk li huma jagħtu għal importazzjonijiet minn individwi privati ta’ proprjetà personali minn pajjiżi mhux membri.
   Artikolu 12
   1.   L-Istati Membri għandhom jikkomunikaw lill-Kummissjoni t-test tad-dispożizzjoni prinċipali tal-liġi nazzjonali li huma jadottaw fil-qasam kopert b’din id-Direttiva, u b’mod partikolari dik li tirriżulta mill-applikazzjoni tad-dispożizzjonijiet tal-Artikolu 11(2) u (3). Il-Kummissjoni għandha tinforma lill-Istati Membri l-oħra bid-dispożizzjonijiet tal-aħħar.
   2.   Kull sentejn il-Kummissjoni għandha, wara li tikkonsulta lill-Istati Membri, tibgħat lill-Parlament Ewropew u lill-Kunsill rapport dwar l-implimentazzjoni ta’ din id-Direttiva fl-Istati Membri.
   Artikolu 13
   Id-Direttiva 83/183/KEE, kif emendata mid-Direttivi elenkati fl-Anness I, Parti A hi mħassra, bla ħsara għall-obbligi tal-Istati Membri fir-rigward tal-iskadenzi għat-traspożizzjoni fil-liġi nazzjonali tad-Direttivi elenkati fl-Anness I, Parti B.
   Ir-referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness II.
   Artikolu 14
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-Unjoni Ewropea.
   Artikolu 15
   Din id-Direttiva hi indirizzata lill-Istati Membri.

      Magħmula fi Brussell, 25 ta’ Mejju 2009.

            Għall-Kunsill

            Il-President

         J. ŠEBESTA

      (1)  Opinjoni tas-16 ta’ Diċembru 2008 (għadha mhijiex pubblikata fil-Ġurnal Uffiċjali).

      (2)  Opinjoni tas-17 ta’ Settembru 2008 (ĠU C 77, 31.3.2009, p. 148).

      (3)  ĠU L 105, 23.4.1983, p. 64.

      (4)  Ara l-Anness I, Parti A.

      (5)  ĠU L 347, 11.12.2006, p. 1.

      (6)  ĠU L 302, 19.10.1992, p. 1.

      ANNESS I

         PARTI A

         Direttiva mħassra flimkien ma’ lista tal-emendi suċċessivi tagħha

      (imsemmija fl-Artikolu 13)

                  Direttiva tal-Kunsill 83/183/KEE
                  (ĠU L 105, 23.4.1983, p. 64)

                  Direttiva tal-Kunsill 89/604/KEE
                  (ĠU L 348, 29.11.1989, p. 28)

                  Direttiva tal-Kunsill 91/680/KEE
                  (ĠU L 376, 31.12.1991, p. 1)

                  Unikament f’dak li jikkonċerna l-Artikolu 2(2), it-tielet inċiż tagħha

                  Direttiva tal-Kunsill 92/12/KEE
                  (ĠU L 76, 23.3.1992, p. 1)

                  Unikament f’dak li jikkonċerna l-Artikolu 23(3), it-tieni inċiż tagħha

         PARTI B

         Lista ta’ skadenzi għat-traspożizzjoni fil-liġi nazzjonali

      (imsemmija fl-Artikolu 13)

                  Direttiva

                  Skadenza għat-traspożizzjoni

                  83/183/KEE

                  fl-1 ta’ Jannar 1984.

                  89/604/KEE

                  fl-1 ta’ Lulju 1990.

                  91/680/KEE

                  1 ta’ Jannar 1993 (1)

                  92/12/KEE

                  1 ta’ Jannar 1993 (2)

         (1)  L-Istati Membri għandhom jadottaw il-liġijiet, ir-regolamenti u d-dispożizzjonijiet amministrativi sabiex is-sistemi kif mibdula skont id-dispożizzjonijiet imsemmija fl-Artikolu 1, punt 1 sa 20 u punt 22, 23 u 24 u l-Artikolu 2 tad-Direttiva 91/680/KEE jidħlu fis-seħħ l-1 ta’ Jannar 1993.

         (2)  F’dak li jikkonċerna l-Artikolu 9(3), ir-Renju tad-Danimarka huwa awtoriżżat idaħħal fis-seħħ il-liġijiet, ir-regolamenti u d-dispożizzjonijiet amministrativi neċessarji biex jikkonformaw ma’ din id-dispożizzjoni mhux aktar tard mill-1 ta’ Jannar 1993.

      ANNESS II

         TABELLA TA’ KORRELAZZJONI

                  Direttiva 83/183/KEE

                  Din id-Direttiva

                  Artikolu 1(1)

                  Artikolu 1(1)

                  —

                  Artikolu 1(2)(a)

                  —

                  Artikolu 1(2)(b)

                  Artikolu 1(2)

                  Artikolu 1(2)(ċ)

                  Artikolu 2(1)

                  Artikolu 2(1)

                  Artikolu 2(2), l-ewwel paragrafu, punt (a)

                  Artikolu 2(2), l-ewwel paragrafu, punt (a)

                  Artikolu 2(2), l-ewwel paragrafu, punt (b)

                  Artikolu 2(2), l-ewwel paragrafu, punt (b)

                  Artikolu 2(2), it-tieni paragrafu, frasi tal-bidu

                  Artikolu 2(2), it-tieni paragrafu, frasi tal-bidu

                  Artikolu 2(2), it-tieni paragrafu, l-ewwel inċiż

                  Artikolu 2(2), it-tieni paragrafu, punt (i)

                  Artikolu 2(2), it-tieni paragrafu, it-tieni inċiż

                  Artikolu 2(2), it-tieni paragrafu, punt (ii)

                  Artikolu 2(2), it-tieni paragrafu, l-aħħar frasi

                  —

                  Artikolu 2(3)

                  Artikolu 2(3)

                  Artikolu 3

                  Artikolu 3

                  Artikolu 4

                  Artikolu 4

                  Artikolu 5(1)

                  —

                  Artikolu 5(2)

                  Artikolu 5

                  Artikolu 6

                  Artikolu 6

                  Artikolu 7(1)(a)

                  Artikolu 7(1), l-ewwel paragrafu

                  Artikolu 7(1)(b)

                  Artikolu 7(1), it-tieni paragrafu

                  Artikolu 7(2)

                  Artikolu 7(2)

                  Artikolu 8(1), l-ewwel paragrafu

                  Artikolu 8(1), l-ewwel paragrafu

                  Artikolu 8(1), it-tieni paragrafu, kliem tal-bidu

                  Artikolu 8(1), it-tieni paragrafu, kliem tal-bidu

                  Artikolu 8(1), it-tieni paragrafu, punti (i) u (ii)

                  Artikolu 8(1), it-tieni paragrafu, punti (a) u (b)

                  Artikolu 8(2)

                  Artikolu 8(2)

                  Artikoli 9, 10 u 11

                  Artikoli 9, 10 u 11

                  Artikolu 12(1)

                  —

                  Artikolu 12(2)

                  Artikolu 12(1)

                  Artikolu 12(3)

                  Artikolu 12(2)

                  —

                  Artikolu 13

                  —

                  Artikolu 14

                  Artikolu 13

                  Artikolu 15

                  —

                  Anness I

                  —

                  Anness II


title: Id-Direttiva tal-Kummissjoni tat-28 ta’ Ottubru 1991 li tadatta għal progress tekniku għal ħmistax-il darba d-Direttiva tal-Kunsill 67/548/KEE dwar l-approssimazzjoni tal-liġijiet, regolamenti u dispożizzjonijiet amministrattivi dwar il-klassifikazzjoni, l-imballaġġ u t-tikkettjar ta’ sustanzi perikolużi

text:
Avviż Legali Importanti

|

31991L0632

Official Journal L 338 , 10/12/1991 P. 0023 - 0024

		Id-Direttiva tal-Kummissjonitat-28 ta’ Ottubru 1991li tadatta għal progress tekniku għal ħmistax-il darba d-Direttiva tal-Kunsill 67/548/KEE dwar l-approssimazzjoni tal-liġijiet, regolamenti u dispożizzjonijiet amministrattivi dwar il-klassifikazzjoni, l-imballaġġ u t-tikkettjar ta’ sustanzi perikolużi(91/632/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi dwar il-klassifikazzjoni, l-imballaġġ u t-tikkettjar ta’ sustanzi perikolużi [1], kif emendata l-aħħar bid-Direttiva 79/831/KEE [2], u b’mod partikolari fl-Artikoli 19, 20 u 21 tiegħu,Billi r-Repubblika Federali tal-Ġermanja u r-Renju tad-Danimarka għamlu talba għat-tikkettjar ta’ numru ta’ sustanzi u nnotifikaw il-Kummissjoni b’mod konformi mal-Artikolu 23 tad-Direttiva 67/548/KEE;Billi eżaminazzjoni tal-lista ta’ sustanzi perikolużi fl-Anness I għad-Direttiva 67/548/KEE uriet li l-lista teħtieġ li tiġi adattata fid-dawl tal-għarfien xjentifiku attwali u tekniku;Billi d-disposisizzjonijiet ta’ din id-Direttiva huma b’mod konformi mal-fehma tal-Kumitat tal-Adattament fuq Progress Tekniku u d-Direttivi dwar it-Tneħħija ta’ Barrieri Tekniċi għal Kummerċ f’Sustanzi u Preparazzjonijiet Perikolużi,ADOTTAT DIN ID-DIRETTIVA:L-Artikolu 1L-Annex I tad-Direttiva 67/548/KEE huwa b’dan emendat kif ġej:1. Id-daħliet fl-Anness I ta’ din id-Direttiva jibdlu d-daħliet korrispondenti fl-Anness I,2. Id-daħliet fl-Anness II ta’ din id-Direttiva huma nklużi għall-ewwel darba fl-Anness I.3. Id-daħliet bin-Nru tal-KE huma murija fl-Anness III ta’ din id-Direttiva huma mneħħija mill-Anness I.L-Artikolu 21. Mhux aktar tard mill-1 ta’ Lulju 1993 l-Istati Membri għandhom jimplimentaw il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. L-Istati Membri għandhom minnufih jinfurmaw il-Kummissjoni dwar dan.2. Meta l-Istati Membri jadottaw dawn il-miżuri, huma għandu jkollhom kull referenza għal din id-Direttiva jew għandhom jiġu akkumpanjati b’kull referenza bħal din fiż-żmien tal-publikazzjoni uffiċjali tagħhom. Il-proċedura ta’ din ir-referenza għandha tiġi adottata mill-Istati Membri.L-Artikolu 3Din id-Direttiva hija indirizzata lill-Istati Membri.Magħmula fi Brussel, fit-28 ta’ Ottubru 1991.Għall-KummissjoniCarlo Ripa di MeanaMembru tal-Kummissjoni[1] ĠU C 196, tas-16.8.1967, p. 1.[2] ĠU C 259, tal-15.10.1979, p. 10.--------------------------------------------------L-ANNESS I, L-ANNESS II u L-ANNESS IIIDawn l-Annessi għandhom jiġu ppublikati fil-Ġurnal Uffiċjali tal-Komunitajiet Ewropej Nru L 338 A.--------------------------------------------------


title: Direttiva 2008/21/KE tal-Parlament Ewropew u tal-Kunsill tal- 11 ta’ Marzu 2008 li temenda d-Direttiva tal-Kunsill 91/675/KEE li tistabbilixxi Kumitat Ewropew għall-Assigurazzjoni u l-Pensjonijiet tax-Xogħol, fir-rigward tas-setgħat ta' implimentazzjoni konferiti lill-Kummissjoni

text:
                  19.3.2008

                  MT

                  Il-Ġurnal Uffiċjali ta’ l-Unjoni Ewropea

                  L 76/48

            DIRETTIVA 2008/21/KE TAL-PARLAMENT EWROPEW U TAL-KUNSILL
      tal-11 ta’ Marzu 2008
      li temenda d-Direttiva tal-Kunsill 91/675/KEE li tistabbilixxi Kumitat Ewropew għall-Assigurazzjoni u l-Pensjonijiet tax-Xogħol, fir-rigward tas-setgħat ta' implimentazzjoni konferiti lill-Kummissjoni
      IL-PARLAMENT EWROPEW U L-KUNSILL TAL- UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 47(2) tiegħu,
      Wara li kkunsidraw il-proposta tal-Kummissjoni,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu skond il-proċedura stabbilita fl-Artikolu 251 tat-Trattat (2),
      Billi:

                  (1)

                  Id-Direttiva tal-Kunsill 91/675/KEE (3) tistipula li għandhom jiġu adottati ċerti miżuri skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni (4).

                  (2)

                  Id-Deċiżjoni 1999/468/KE ġiet emendata bid-Deċiżjoni 2006/512/KE li daħħlet il-proċedura regolatorja bi skrutinju għall-adozzjoni ta' miżuri ta' kamp ta' applikazzjoni ġenerali u li huma mfassla sabiex jemendaw elementi mhux essenzjali ta' strument bażiku adottat skond il-proċedura msemmija fl-Artikolu 251 tat-Trattat, inter alia billi jħassru xi wħud minn dawk l-elementi jew billi jissupplimentaw l-istrument b'elementi ġodda mhux essenzjali.

                  (3)

                  Skond id-dikjarazzjoni tal-Parlament Ewropew, tal-Kunsill u tal-Kummissjoni (5) dwar id-Deċiżjoni 2006/512/KE, sabiex il-proċedura regolatorja bi skrutinju tkun applikabbli għall-istrumenti adottati skond il-proċedura msemmija fl-Artikolu 251 tat-Trattat li diġà qegħdin fis-seħħ, dawk l-istrumenti għandhom jiġu aġġustati skond il-proċeduri applikabbli.

                  (4)

                  Il-miżuri meħtieġa għall-implimentazzjoni tad-Direttivi fil-qasam ta' assigurazzjoni diretta, mhux tal-ħajja kif ukoll assigurazzjoni diretta tal-ħajja, tar-riassigurazzjoni u tal-pensjonijiet tax-xogħol għandhom jiġu adottati skond id-Deċiżjoni 1999/468/KE. Meta dawk il-miżuri jkunu ta' kamp ta' applikazzjoni ġenerali u jkunu mfassla sabiex jemendaw elementi mhux essenzjali ta' tali Direttivi, inter alia billi jissupplimentawhom b'elementi ġodda mhux essenzjali, dawn għandhom jiġu adottati skond il-proċedura regolatorja bi skrutinju kif stabbilita fl-Artikolu 5a tad-Deċiżjoni 1999/468/KE.

                  (5)

                  Id-Direttiva 91/675/KEE għandha għalhekk tiġi emendata kif meħtieġ.

                  (6)

                  Ladarba l-emendi lid-Direttiva 91/675/KEE permezz ta' din id-Direttiva huma ta' natura teknika u jirrigwardaw biss il-proċedura ta' kumitat, huma ma jeħtiġux traspożizzjoni mill-Istati Membri. Għalhekk, m'huwiex meħtieġ li jiġu stabbiliti dispożizzjonijiet għal dan il-għan,

            ADOTTAW DIN ID-DIRETTIVA:
      Artikolu 1
      Emendi
      Id-Direttiva 91/675/KEE hija b'dan emendata kif ġej:

                  (1)

                  l-Artikolu 2 għandu jiġi sostitwit b'dan li ġej:
                  “Artikolu 2
                  Fejn issir referenza għal dan l-Artikolu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE (*), b'kont meħud tad-dispożizzjonijiet ta' l-Artikolu 8 tagħha.

                     (*)  ĠU L 184, 17.7.1999, p. 23. Id-Deċiżjoni kif emendata l-aħħar bid-Deċiżjoni 2006/512/KE (ĠU L 200, 22.7.2006, p.11).”;"

                  (2)

                  għandu jiddaħħal l-Artikolu li ġej:
                  “Artikolu 2a
                  Fejn issir referenza għal dan l-Artikolu, għandhom japplikaw l-Artikoli 5 u 7 tad-Deċiżjoni 1999/468/KE, b'kont meħud tad-dispożizzjonijiet ta' l-Artikolu 8 tagħha
                  Il-perjodu ta' żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.”.

            Artikolu 2
      Dħul fis-seħħ
      Din id-Direttiva għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 3
      Indirizzati
      Din id-Direttiva hija indirizzata lill-Istati Membri.

         Magħmula fi Strasburgu, 11 ta’ Marzu 2008.

               Għall-Parlament Ewropew

               Il-President

            H.-G. PÖTTERING

               Għall-Kunsill

               Il-President

            J. LENARČIČ

         (1)  ĠU C 161, 13.7.2007, p. 45.

         (2)  Opinjoni tal-Parlament Ewropew ta' l-14 ta' Novembru 2007 (għadha mhix ippubblikata fil-Ġurnal Uffiċjali) u Deċiżjoni tal-Kunsill tat-3 ta' Marzu 2008.

         (3)  ĠU L 374, 31.12.1991, p. 32. Id-Direttiva kif emendata l-aħħar bid-Direttiva 2005/1/KE tal-Parlament Ewropew u tal-Kunsill (ĠU L 79, 24.3.2005, p. 9).

         (4)  ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

         (5)  ĠU C 255, 21.10.2006, p. 1.